Sut i sefydlu elusen (CC21a) - GOV.UK\nBeth mae'n ei olygu i fod yn elusen a beth i'w wneud os mai sefydlu elusen yw'r dewis gorau i chi.\nCam 1: penderfynu ai elusen yw’r dewis iawn\nCam 2: penderfynu ar ddiben eich elusen\nCam 3: dewis strwythur elusen\nCam 4: ysgrifennu dogfen lywodraethol\nCam 5: dewis enw\nCam 6: cael hyd i ymddiriedolwyr\nCam 7: cyllido gwaith eich elusen\nMae elusennau’n bodoli i roi budd i’r cyhoedd. Oherwydd hyn, mae elusennau yn:\ntalu llai o drethi busnes\ncael rhyddhad treth\ncael rhai mathau o grantiau a chyllid\nOnd mae elusennau wedi’u cyfyngu o ran yr hyn y gallant ei wneud a sut y maen nhw’n gweithio. Er enghraifft, mae’n rhaid i elusennau:\nddilyn y gyfraith elusennau, sy’n cynnwys dweud wrth y Comisiwn Elusennau a’r cyhoedd am eu gwaith\ngwneud pethau sy’n elusennol yn ôl y gyfraith yn unig\ncael eu rhedeg gan ymddiriedolwyr nad ydynt yn cael budd personol fel arfer o’r elusen\nbod yn annibynnol - gall elusennau weithio gyda sefydliadau eraill ond mae’n rhaid iddynt wneud penderfyniadau annibynnol sy’n dangos sut y maent yn cyflawni eu dibenion elusennol\nYn ôl y gyfraith, os ydych chi’n sefydlu elusen mae’n rhaid i chi wneud cais i’w chofrestru gyda’r Comisiwn Elusennau os yw’n sefydliad corfforedig elusennol (SCE) neu os yw ei hincwm blynyddol yn fwy na £5,000 oni bai ei bod yn fath penodol o elusen nad oes rhaid iddi gofrestru. Bydd y comisiwn yn gweithredu i sicrhau cydymffurfiaeth os yw’n canfod elusen sydd heb gofrestru ond a ddylai fod wedi cofrestru.\nOs nad yw’ch elusen yn SCE ac mae’ch incwm o dan £5,000 nid oes rhaid i chi gofrestru gyda’r comisiwn. Ond gallwch chi wneud cais i Gyllid a Thollau E M i gydnabod eich sefydliad fel un elusennol er mwyn i chi allu hawlio treth yn ôl ar bethau fel cyfraniadau Cymorth Rhodd.\nGwnewch yn siŵr y gall eich math chi o sefydliad fod yn elusen. Mae ystod eang o sefydliadau dielw a mentrau cymdeithasol: nid yw pob un o’r rhain yn elusennau.\nEr enghraifft, ni all cwmni buddiannau cymunedol neu sefydliad sydd wedi cofrestru â Chyllid a Thollau EM fel clwb chwaraeon amatur cymunedol (CASC) fod yn elusen.\nGwnewch yn siŵr na fydd bod yn elusen yn eich rhwystro rhag gwneud yr hyn rydych chi am ei wneud. Er enghraifft:\nmae ymddiriedolwyr elusen yn wirfoddolwyr di-dâl fel rheol – gallant gael eu talu lle yr awdurdodir hynny yn unig\nfel arfer ni all elusennau gynnig budd i unrhyw un sy’n gysylltiedig â’r elusen, er enghraifft, rhoi gwaith i aelod o deulu neu gwmni ymddiriedolwr, oni bai bod hynny wedi’i awdurdodi\ngall elusennau gael dibenion y mae’r gyfraith yn eu cydnabod fel rhai elusennol yn unig - ni allant gael cymysgedd o ddibenion elusennol ac anelusennol\nni all elusennau gymryd rhan mewn rhai gweithgareddau gwleidyddol, megis ymgyrchu dros newid yn y llywodraeth\nmae rheolau caeth yn gymwys i fasnachu gan elusennau\nmae’n rhaid i elusennau cofrestredig ddarparu gwybodaeth gyhoeddus, gyfoes am eu gweithgareddau a’u cyllid\nmae elusennau yn edrych tuag at allan - ni allant gael eu sefydlu i gynnig budd i fuddiannau cul grŵp caeedig\nDewisiadau eraill i sefydlu elusen newydd\nMae dros 160,000 o elusennau cofrestredig yng Nghymru a Lloegr a llawer mwy o elusennau anghofrestredig. Mae’n cymryd llawer o waith i sefydlu a rhedeg elusen. Fel dewis arall, gallech chi wneud y canlynol:\nGweithio gydag elusen sydd eisoes yn bodoli\nGallech chi gysylltu ag elusen sy’n bodoli i weld a fyddai modd i chi gydweithio.\nDefnyddiwch y gwasanaethau hyn i gael hyd i gyfleoedd i fod yn ymddiriedolwr a chyfleoedd i wirfoddoli yn eich ardal chi:\nTrustee Bank o’r Cyngor Cenedlaethol Mudiadau Gwirfoddol\nCael hyd i leoliadau gwirfoddoli - Gov.uk\nSefydlu cronfa a enwir yn lle elusen\nBydd rhai elusennau yn caniatáu i chi sefydlu cronfa a enwir os ydych chi am godi arian ar gyfer digwyddiad un-tro megis trychineb.\nMae hyn yn arbed yr amser a’r ymdrech o sefydlu a rhedeg elusen ac yna ei chau ar ôl iddi fodloni’r angen gwreiddiol. Yn dibynnu ar yr elusen, gallwch ddweud i ble rydych chi am i’r arian fynd.\nSet up a donor fund - UK Community Foundations\nSet up a CAF charitable trust - Charities Aid Foundation\nSefydlu menter gymdeithasol anelusennol\nMae ‘menter gymdeithasol’ yn fusnes sydd ag amcanion cymdeithasol, amgylcheddol neu gymunedol a gall gael dibenion anelusennol.\nSefydlu menter gymdeithasol - GOV.UK\nOs ydych chi’n dewis sefydlu elusen, dechreuwch drwy benderfynu beth fydd ei diben. ‘Diben’ eich elusen yw’r hyn y cafodd yr elusen ei sefydlu i’w gyflawni - y rheswm pam y mae’n bodoli.\nGall eich elusen gael mwy nag un diben ond ni all gael unrhyw ddibenion sydd heb fod yn elusennol.\nMae dibenion eich elusen yn bwysig oherwydd:\nmaen nhw’n helpu’r Comisiwn Elusennau i benderfynu a yw’ch sefydliad yn elusen Cyllid a Thollau EM i benderfynu a yw’n gymwys i gael rhyddhad treth\nmaen nhw’n esbonio i’r bobl sy’n rhedeg, cefnogi neu’n cael budd o’ch elusen beth mae’r elusen yn ei wneud a phwy y mae’n ei helpu\ngall eich elusen wneud pethau sy’n cyflawni ei dibenion yn unig\nMae’n rhaid i chi redeg eich elusen mewn ffordd sy’n gyson â’i dibenion ac sy’n cefnogi ei dibenion.\nDibenion elusennol: y gyfraith\nI fod yn elusen yng Nghymru a Lloegr, mae’n rhaid i bopeth y mae wedi’i sefydlu i’w gyflawni fod yn elusennol. Mae hyn yn golygu bod rhaid i bob un o’i dibenion:\ngael eu cynnwys o fewn un neu ragor o’r ‘disgrifiadau o ddibenion’\nrhoi budd i’r cyhoedd yn gyffredinol neu i gyfran ddigonol o’r cyhoedd\nDylech fod yn ymwybodol nad yw popeth sy’n rhoi budd i’r gymuned neu sy’n achos da yn elusennol.\nRhoi diben eich elusen mewn geiriau\nDylai diben eich elusen ddweud:\nbeth fydd canlyniadau ei gwaith\nble fydd y canlyniadau hyn yn digwydd\nsut y bydd yn cyflawni’r canlyniadau hyn\npwy fydd yn cael budd o’r canlyniadau hyn\n“Er budd y cyhoedd, lleddfu effeithiau a chynorthwyo pobl mewn angen (beth) mewn unrhyw ran o’r byd (ble) sy’n dioddef rhyfel neu drychineb naturiol neu anffawd (pwy) yn arbennig drwy roi cymorth meddygol iddynt (sut)”\nRhestrwch y pethau y gall ymddiriedolwyr eu gwneud i helpu’r elusen i gyflawni ei dibenion (‘pwerau’) ar wahân - casgliadau codi arian, er enghraifft.\nI gael rhagor o wybodaeth, darllenwch Sut i ysgrifennu dibenion elusennol.\nPan fyddwch wedi penderfynu ar ddiben eich elusen, mae’n rhaid i chi benderfynu beth fydd strwythur sefydliadol eich elusen.\nMae pedwar prif fath o strwythur elusen:\nMae’n bwysig eich bod yn dewis y strwythur iawn ar gyfer eich elusen sy’n cyd-fynd â’r ffordd y bydd eich elusen yn gweithredu. I gael rhagor o wybodaeth, darllenwch Mathau o elusennau: sut i ddewis strwythur (CC22a).\nDogfen lywodraethol eich elusen yw’r ddogfen gyfreithiol sy’n creu’r elusen ac mae’n dweud sut y dylid ei rhedeg drwy nodi:\nei dibenion elusennol (‘amcanion’)\nbeth y gall ei wneud i gyflawni ei dibenion (‘pwerau’), megis benthyca arian\npwy sy’n ei rhedeg (‘ymddiriedolwyr’) a phwy all fod yn aelod ohoni (os yw’n briodol)\nsut y caiff cyfarfodydd eu cynnal\nfaint o ymddiriedolwyr i’w penodi a sut\nunrhyw reolau ynghylch talu ymddiriedolwyr, buddsoddiadau a dal tir\na all yr ymddiriedolwyr newid y ddogfen lywodraethol, gan gynnwys ei hamcanion elusennol (‘darpariaethau diwygio’)\nsut i gau’r elusen (‘darpariaethau diddymu’)\nI gael rhagor o wybodaeth am ysgrifennu, defnyddio a newid dogfennau llywodraethol, darllenwch: Sut i ysgrifennu eich dogfen lywodraethol (CC22b).\nMae enw eich elusen yn bwysig. Dyma’ch brand, yr hyn y bydd pobl yn ei gofio pan fyddant yn penderfynu gwneud rhodd neu’n ystyried gwirfoddoli.\nFel ymddiriedolwyr, rydych chi’n gyfrifol am ddewis enw eich elusen chi. Os ydych chi’n cofrestru’ch elusen gydag enw sy’n gamarweiniol neu enw sydd eisoes yn cael ei ddefnyddio gan elusen arall, gall y Comisiwn Elusennau eich gorfodi i’w newid. Bydd eich elusen yn gyfrifol am unrhyw gostau sy’n codi.\nI gael rhagor o wybodaeth, darllenwch: Sut i ddewis enw elusen.\nYmddiriedolwyr elusen yw’r bobl sy’n gwasanaethu ar gorff llywodraethu elusen. Gallant gael eu galw’n ymddiriedolwyr, cyfarwyddwyr, aelodau bwrdd, llywodraethwyr neu’n aelodau pwyllgor.\nEich ymddiriedolwyr elusen yw’r bobl fydd yn gwneud penderfyniadau ynghylch sut i redeg yr elusen pan gaiff ei sefydlu. Maen nhw’n gyfrifol am reoli gweinyddiad yr elusen yn gyffredinol.\nFel ymddiriedolwr, mae’n rhaid i chi redeg eich elusen gyda chymaint o ofal ag y byddech yn ei ddefnyddio i reoli eich busnes eich hun. Mae hynny’n golygu sicrhau ei bod yn ddiddyled, yn cael ei rhedeg yn dda ac yn bodloni’r anghenion y cafodd ei sefydlu i’w bodloni.\nDylech recriwtio digon o ymddiriedolwyr i gael y sgiliau a’r profiad sydd eu hangen arnoch. Dylai dogfen lywodraethol eich elusen ddweud faint o ymddiriedolwyr i’w penodi. Mae’r Comisiwn Elusennau yn argymell fod gennych o leiaf dri ymddiriedolwr heb gysylltiad na pherthynas â’i gilydd gydag amrywiaeth dda o sgiliau.\nEr enghraifft, pobl sydd:\nâ sgiliau arbenigol megis codi arian neu gyllid\nâ chysylltiadau cymunedol a allai helpu i ddenu gwirfoddolwyr\nyn deall neu’n adlewyrchu anghenion y bobl y mae’ch elusen yn eu helpu\nI gael rhagor o wybodaeth am recriwtio ymddiriedolwyr, darllenwch Ymddiriedolwyr, staff a gwirfoddolwyr.\nDechreuwch godi arian ar gyfer eich elusen pan fydd wedi’i sefydlu.\nMae’n rhaid i’r arian rydych yn ei godi i’ch elusen gael ei ddal yn ddiogel a chael ei gyfrif amdano yn briodol.\nOni bai bod eich elusen yn fath penodol o elusen nad oes rhaid iddi gofrestru, mae’n rhaid i chi wneud cais i gofrestru eich elusen gyda’r Comisiwn Elusennau pan fydd ganddi incwm o fwy na £5,000. Os yw’ch elusen yn sefydliad corfforedig elusennol (SCE) mae’n rhaid i chi wneud cais i’w chofrestru beth bynnag fo’i hincwm.\nCanllawiau ar sut i godi arian ar gyfer eich elusen\nCheck if a new charity is the best option\nBudd cyhoeddus: rheolau i elusennau\nSut i ysgrifennu dogfen lywodraethol eich elusen (CC22b)\nCael cyllid i ddechrau elusen\nCael tystysgrif gofrestru elusen a Budd cyhoeddus: rheolau i elusennau


Ofnau bod tancer olew wedi’i heijacio yn Malaysia – Golwg360\nOfnau bod tancer olew wedi’i heijacio yn Malaysia\n17 Awst 2016 am 09:58 Diweddarwyd am 10:01\nMae awdurdodau’r môr yn Malaysia ac Indonesia yn chwilio am dancer olew a’i chriw o ddeg, sydd wedi diflannu oddi ar y radar.\nY gred ydi fod y tancer, ‘Vier Harmoni’ wedi’i heijacio wrth adael porthladd yn Johor yn ne Malaysia, ac wedi’i chymryd i gyfeiriad ynys Batam, i’r de o Singapôr yn Indonesia.\nY cwmni sy’n berchen y tancer ydi’r Vierlines Asia Group, ac mae’r deg o weithwyr ar ei bwrdd yn dod o Indonesia. Mae ei chapten yn ddyn profiadol, ac fe ddaeth cadarnhad ei bod yn cario 900,000 litr o ddiesel wrth adael Tanjung Pelepas, Johor.\nFe adeiladwyd y tancer 175 troedfedd yn 2014.\nBron i 180 ar goll ar ôl i gwch suddo yn Indonesia


Rydych chi yma: Ymweld / Pethau i'w Gwneud / Atyniadau\nMae gan Eryri nifer o atyniadau ar gael i'r ymwelydd - fel teithiau clyweled o dan ddaear ac ymweliadau fferm, trên stêm ar hyd y rheilffyrdd culion, neu rafftio dŵr gwyn os byddwch yn teimlo'n fentrus.\nP'un ai aros am ddiwrnod ynteu bythefnos yn Eryri y byddwch chi, mae yna rywbeth arbennig i'w weld a'i wneud.\nSut i gyrraedd yno?:\nCrwydrwch drwy'r twneli a'r ceudyllau anferth ar daith Tramffordd y Chwarelwyr – antur wych i ddarganfod gwaith y Chwarelwr Fictorianaidd. Neu ewch ar daith Y Mwynglawdd Dwfn i archwilio'r siambrau tanddaearol dwfn ble y byddai chwarelwyr mor ifanc â 12 oed yn gweithio 6 diwrnod yr wythnos, 12 awr y dydd. Ar y safle, mae siopau, caffi, gweithdy llechi ac mae'r Pentref Fictorianaidd ar agor o fis Ebrill i fis Medi.\nMae Ceudyllau Llechi Llechwedd wedi'u lleoli oddi ar yr A470 yn union i'r gogledd o Flaenau Ffestiniog.\nIonawr - Canol Mawrth: Dydd Mercher - dydd Sul: 09.30 - 17.30\nCanol Mawrth - Rhagfyr: 09.30 - 17.30\nHydref - Mawrth: 10.00 - 17.0\nHanner Tymor Chwefror: Ar agor\nCyfeiriad: Ceudyllau Llechi Llechwedd, Blaenau Ffestiniog, Gwynedd. LL41 3NB\nFfôn: 01766 830306\nMae Parc Coedwig Gelli Gyffwrdd yn barc antur i'r teulu sy'n llawn eco-hwyl a chyfleoedd di-ri i grwydro'r parc. O'r Ddraig Werdd enwog - y reid cyntaf yn y byd i'w bweru gan bobl - i'r Llwybr Troednoeth therapiwtig, mae Gelli Gyffwrdd yn brofiad teuluol bythgofiadwy ar gyfer pob tywydd. Mae caffi a siop anrhegion ar y safle.\nMae Parc Coedwig Gelli Gyffwrdd wedi'i leoli oddi ar Ffordd Bethel (B4366), rhwng Bangor a Chaernarfon.\nMae gan Barc Coedwig Gelli Gyffwrdd neges peiriant ateb 24 awr gyda manylion dyddiau ac oriau agor. Ffoniwch nhw ar 01248 670076.\nCyfeiriad: Gelli Gyffwrdd, Y Felinheli, Gwynedd. LL56 4QN\nFfôn: 01248 671493\nTeithiwch yn ôl mewn amser i'r ffermdy carreg traddodiadol a diarffordd hwn, sef man geni'r Esgob William Morgan – y cyntaf i gyfieithu'r Beibl cyfan i'r Gymraeg, a hynny yn 1588. Bellach, Yr Ymddiriedolaeth Genedlaethol sy'n berchen ar y ffermdy, ac maent wedi ei adfer i'w edrychiad tebygol yn y G16. Ewch draw i weld y casgliad enfawr sydd yno o Feiblau o bedwar ban y byd ac yna cerddwch ar hyd y daith goediog gerllaw.\nDilynwch yr A5 i'r dwyrain o Fetws y Coed, am 2 filltir (3km) i gyfeiriad Llangollen. Trowch i'r dde wrth gaffi Conwy Falls i gyfeiriad Penmachno (B4406) a dilynwch arwyddion Yr Ymddiriedolaeth Genedlaethol i "Tŷ Mawr".\nCanol Mawrth - diwedd Hydref Iau - Sul 12.00 - 17.00\nAr agor ar Ddydd Llun Gwyliau Banc\nCyfeiriad: Tŷ Mawr Wybrnant, Penmachno, Betws-y-Coed, Conwy. LL25 0HJ\nFfôn: 01690 760213\nWedi ei leoli yn hen weithdai Fictorianaidd Chwarel Lechi Dinorwig, mae Amgueddfa Lechi Cymru yn adrodd hanes y diwydiant llechi yng Nghymru. Dysgwch am bwysigrwydd y diwydiant anferth hwn yn hanes diweddar Cymru wrth wylio’r ffilm rhagarweiniol a’r chwarelwyr yn dangos sut i hollti llechi, a crwydrwch ar hyd Fron Haul, sef y rhes o dai’r chwarelwyr sy’n cofnodi gwahanol gyfnodau yn y diwydiant. Hefyd ar gael yn yr Amgueddfa mae siop anrhegion, caffi a lle chwarae i blant.\nMae Amgueddfa Lechi Cymru wedi ei leoli oddi ar yr A4086 yn Llanberis, ym Mharc Gwledig Padarn.\nPasg - Hydref10.00 - 17.00\nTachwedd - Pasg 10.00 - 16.00\n(ar gau ar Sadyrnau)\nCyfeiriad: Amgueddfa Lechi Cymru, Llanberis, Gwynedd. LL55 4TY\nFfôn: 01286 870630\nEwch i ymweld â’r Ganolfan Mynydd Gwefru yn Llanberis ble y gallwch fynd ar daith danddaearol ar fws a theithio i ddyfnderoedd mynydd Elidir a thrwy’r twneli tywyll i Bwerdy Dinorwig. Yno gallwch weld y tyrbinau anferth ar waith a gweld ffilm tanddaearol yn adrodd y stori am y gamp beirianyddol wych hon. Yn y ganolfan ymwelwyr, mae siop anrhegion, caffi a lle chwarae meddal i blant - atyniad gwych i’r teulu.\nMae Mynydd Gwefru wedi ei leoli oddi ar yr A4086 yn Llanberis.\nMedi - Mai: 10.00 - 16.30\nMehefin - Awst: 09.30 - 17.30\nGwyliau Banc ac Ysgol: 09.30 - 17.30\nCyfeiriad: Mynydd Gwefru, Llanberis, Gwynedd. LL55 4UR\nFfôn: 01286 870636\nMae Melin Wlân Trefriw yn cynhyrchu gorchuddion gwely, tapestrïau a dillad brethyn. Gall ymwelwyr edrych ar wehyddu ar waith a gweld y tyrbin trydan-dŵr sy'n cynhyrchu trydan ar gyfer y felin. Gallwch brynu eu cynnyrch gwlân pur yn siop y felin.\nMae Melin Wlân Trefriw wedi'i leoli oddi ar y B5106 rhwng Betws y Coed a Chonwy, yng nghanol Trefriw.\nEwch i'w gwefan am amseroedd agor.\nCyfeiriad: Melin Wlân Trefriw, Trefriw, Dyffryn, Conwy. LL27 ONQ\nLabyrinth y Brenin Arthur\nAntur Adrodd Stori Dan y Ddaear\nHwyliwch drwy raeadr, ar draws mil o flynyddoedd ac yn ddwfn i mewn i geudyllau helaeth y Labrinth. Mwynhewch chwedlau rhyfeddol am y Brenin Arthur, dreigiau, brwydrau, cewri a mwy wrth i chi archwilio'r lleoliad tanddaearol dramatig hwn.\nDechreua Labrinth y Brenin Arthur yng Nghanolfan Grefftau Corris, lle mae gweithdai crefft gwych ac atyniad arall, Chwedlau Coll y Cylch Cerrig. Ymlwybrwch trwy'r ddrysfa droellog i gwrdd â chymeriadau diddorol sy'n aros i gael adrodd eu hanes. Enillwch fedal aur ar ôl cyflawni'r cwis.\nMae Canolfan Grefftau Corris wedi'i lleoli ar yr A487 rhwng Dolgellau a Machynlleth.\n23 Mawrth - 1 Dachwedd:\ndyddiol 10.00 - 17.00\nCyfeiriad: Labyrinth y Brenin Arthur, Canolfan Grefftau Corris, Corris, Machynlleth. SY20 9RF\nFfôn: 01654 761584\nArchwiliwch hen waith segur hanesyddol hen chwarel lechi Gymreig gydag un o chwilotwyr chwareli mwyaf profiadol Cymru. Agorwyd y chwarel gyntaf ym 1836, ac fe adawodd y chwarelwyr tua 40 mlynedd yn ôl. Mae dros 130 mlynedd o hanes chwarela wedi ei ddal oddi mewn yn aros i gael ei ddarganfod.\nMae teithiau Corris Mine Explorers yn cychwyn o’r Pwynt Gwybodaeth i Dwristiaid yng Nghanolfan Grefftau Corris yng Nghanolbarth Cymru. Mae wedi’i leoli ar yr A487 rhwng Dolgellau a Machynlleth.\nAr agor trwy’r flwyddyn. Mae angen archebu lle ymlaen llaw ar gyfer y teithiau 1, 2 a 4 awr. Yn ystod cyfnodau tawel, efallai na fydd teithiau oni bai fod digon o alw.\nCyfeiriad: Corris Mine Explorers, Canolfan, Grefftau Corris, Corris, Machynlleth. SY20 9RF


Dydd Mawrth Porffor 2019\nGalwad ryngwladol i weithredu yw Dydd Mawrth Porffor 2019, yn canolbwyntio ar newid profiad pobl anabl fel cwsmeriaid. Bydd yn golygu bod sefydliadau o bob maint ac o bob sector yn cymryd camau pendant, ymarferol, i ateb anghenion cwsmeriaid anabl.\nFfurflen Dreth Hunanasesu\nMae’n rhaid i Gyllid a Thollau EM (CThEM) gael eich ffurflen dreth ac unrhyw arian sy’n ddyledus gennych chi erbyn y dyddiad cau.\nDechreuodd y flwyddyn dreth ddiwethaf ar 6 Ebrill 2018 a dod i ben ar 5 Ebrill 2019.\nBriff Barod Am Brexit ar gyfer y Sector Cyfleustra\nMae ACS (Cymdeithas Siopau Cyfleustra) wedi lansio briff ar gyfer y sector cyfleustra er mwyn helpu adwerthwyr i ystyried sut gall eu busnes gael ei effeithio gan y DU yn gadael yr UE heb gytundeb.\nCyllid Smart: ar gael i fusnesau arloesol o unrhyw sector\nSmart yw rhaglen arian grant agored Innovate UK. Mae Innovate UK, rhan o UK Research and Innovation, yn buddsoddi hyd at £25 miliwn yn y syniadau arloesol neu ddadleuol gorau sy’n newid pethau ac sy’n ymarferol yn fasnachol.\nBwletin i Gyflogeion CThEM: Rhifyn Brexit\nMae CThEM yn cyhoeddi bwletin i gyflogeion 6 gwaith y flwyddyn, sy’n rhoi'r wybodaeth ddiweddaraf i gyflogeion ac asiantwyr am bynciau a materion a allai effeithio arnyn nhw.\nGallwch lwytho'r bwletin i gyflogeion i lawr a’i ddarllen ar y sgrin neu ei argraffu.


Tri rhwydwaith newydd wedi'u lansio gan Tyfu Cymru...\nDydd Llun, 28 Hydref 2019\nYn dilyn llwyddiant y Rhwydwaith Ffrwythau Meddal, a lansiwyd yn gynharach yn y flwyddyn, mae’n bleser gan Tyfu Cymru gyhoeddi tair rhwydwaith newydd i gefnogi tyfwyr masnachol yng Nghymru drwy ddarparu teithiau astudio, gweithdai, cyngor arbenigol, hyfforddiant a chyfleoedd rhwydweithio.\nMae cymorth arbenigol wedi’i lansio ar gyfer tyfwyr Pwmpenni er mwyn manteisio ar y cyfleoedd sydd ar gael...\nMae’r rhwydwaith hwn ar gyfer tyfwyr pwmpenni a busnesau pigo eich pwmpenni eich hun a fydd yn cynnig hyfforddiant ar brisio, creu profiadau, gwasanaeth cwsmeriaid, ystyriaethau ar y safle, gweithgareddau gwerth ychwanegol a lleihau gwastraff yn ogystal â theithiau astudio i dyfwyr masnachol eraill a chyngor technegol un i un arbenigol, sydd wedi’i deilwra’n benodol i’ch busnes chi.\nGan adeiladu ar lwyddiant Rhwydwaith Ffrwythau Meddal Tyfu Cymru gyda lansiad yr ail gam.....\nYn dilyn llwyddiant Cam 1 y Rhwydwaith Ffrwythau Meddal, lle'r oedd prosiect Tyfu Cymru yn uno ac yn sefydlu rhwydwaith o dyfwyr, mae’n bleser gennym adeiladu ar lwyddiant y rhwydwaith hwn. Yn ystod cam 1 estynnwyd gwahoddiad i dyfwyr o Gymru gymryd rhan mewn pum taith astudio ar ffermydd ffrwythau meddal ar draws Cymru a thyfwyr masnachol yn Lloegr. Roedd y teithiau astudio hyn yn rhoi cyfle i dyfwyr yng Nghymru weld ac astudio amrediad o fusnesau a gweithrediadau masnachol ffrwythau meddal.\nYn awr mae’r ail gam yn ceisio adeiladu ar yr hyn a ddysgwyd o’r teithiau a datblygu’r rhwydwaith ymhellach gyda chymysgedd o gyngor technegol arbenigol un i un, wedi’i dargedu, a fydd yn cael ei deilwra i’ch busnes chi a dyddiau hyfforddiant pellach.\nLansiwyd y Rhwydwaith Ffrwythau Gorau newydd ar gyfer tyfwyr masnachol....\nMae’n bleser gennym hefyd gyflwyno ‘Rhwydwaith Ffrwythau Gorau Tyfu Cymru’ a fydd yn cynnwys y prif dyfwyr ffrwythau masnachol yng Nghymru.\nBydd Rhwydwaith Ffrwythau Gorau Tyfu Cymru yn canolbwyntio ar ddarparu hyfforddiant i’r prif dyfwyr ffrwythau masnachol yng Nghymru, gan ddod â busnesau cymwys at ei gilydd a datblygu eu gwybodaeth a’u sgiliau drwy ddull sy’n cyfuno teithiau astudio, adnoddau arbenigol a chyngor technegol arbenigol un i un.\nOs oes gennych unrhyw gwestiynau ynglŷn â’r rhwydweithiau, cysylltwch â ni yn tyfucymru@lantra.co.uk


Hafan Prosiectau Estyniad Sut bydd fy math o bridd yn effeithio ar fy mhroject adnewyddu cartref\nUn o'r pethau pwysig y bydd y pensaer neu'r dylunydd yr ydych yn eu dewis i weithio gyda chi ar eich adeiledd yn eu hystyried yw'r math o bridd y bydd yn sefyll arno, ac mae'n bosibl y bydd yn ymgynghori â pheiriannydd adeileddol neu arbenigwr geotechnegol i wirio'r math ac amodau'r tir.\nMae hyn yn bwysig dros ben er mwyn i'r adeiledd aros yn gadarn heb beryglu'r prif adeiledd os mai estyniad ydyw.\nMae clai'n tueddu i leihau a chwyddo felly os nad yw'r sylfeini'n ddigon dwfn (i osgoi'r haen lai sefydlog sy'n gallu newid gan ddibynnu ar amodau'r tywydd a phresenoldeb coed neu eu torri), neu os nad ydynt y math cywir, gallai eich adeiledd fynd yn ansefydlog.\nYn gyffredinol, bydd angen i sylfeini mewn priddoedd clai fod o leiaf 1m o ddyfnder a hyd yn oed hyd at 3m o ddyfnder – efallai yr hoffech ystyried sylfeini wedi'u peiriannu neu sylfeini â pholion ynddynt i leihau amser ac o bosibl costau.\nTywod a graean\nFel rheol, gall y mathau hyn o bridd gynnal llwythi sylfeini trwm ond os yw lefel dŵr daear yn uchel neu os yw'r tywod neu'r graean yn rhydd iawn, bydd angen cymryd mesurau gwahanol ac felly dylech ymgynghori â pheiriannydd adeileddol.\nMae craig yn gallu bod yn sylfaen sefydlog dros ben i adeiladu arni, ac weithiau gellir gosod y sylfaen yn union ar y graig, ond os yw'r graig yn anhydraidd i ddŵr, mae'n bosibl y bydd angen system ddraenio.\nMae rhew'n gallu effeithio ar sialc, ac mae'n bosibl y bydd yr haen uchaf yn eithaf meddal o ganlyniad i hyn, felly bydd angen adeiladu sylfeini digon dwfn i osgoi'r haen hon.\nMae mawn yn eithriadol o heriol i adeiladu arno gan ei fod yn aml yn ddwrlawn ac yn methu cynnal llwythi trwm. Felly lle bo'n bosibl, mae'n rhaid cloddio'r haen o fawn ac adeiladu'r sylfeini ar dir mwy sefydlog.\nTir sydd wedi'i gloddio allan o'r blaen a'i lenwi â chreigiau a rwbel yw hwn. Yn gyffredinol, mae angen ei gloddio i ddyfnder o dan yr haen fewnlenwi i ddod o hyd i sail sefydlog, ac yn aml bydd sylfeini â pholion ynddynt yn fwy addas.\nBydd gan dîm rheoli adeiladu eich awdurdod lleol wybodaeth leol arbenigol am amodau'r tir a'r datrysiadau addas, felly rydym yn eich cynghori i gysylltu â hwy cyn gwneud eich cais rheoliadau adeiladu.\nYma, cewch wybod pa mor ddwfn dylai eich sylfaen fod.\nA oes angen caniatâd cynllunio ar gyfer fy estyniad tŷ


DSBC Financial Europe | Polisi tâl deniadol yn y gweithle proffesiynol\nHafan Gyrfaoedd Polisi cydnabyddiaeth\nAmser wedi'i ddiweddaru: Maw 12, 2020, 07:30 (UTC+03:00)\nGan weithio yn DSBC Financial Europe , mae gweithwyr yn mwynhau llawer iawn o bolisïau a buddion teg o ran gwerthoedd diriaethol ac anghyffyrddadwy. Rydyn ni'n recriwtio'r bobl iawn i'r swyddi iawn. Telir cyflog a chomisiwn ynghyd â bonws yn deg yn ôl perfformiad a chyfraniadau.\nAdnoddau dynol yw ein hased. Mae'r cwmni am ddod â buddion i'n staff sy'n gweddu i'w gallu. Rydym yn adeiladu ffrâm cyflog a lwfansau hyblyg, cystadleuol sy'n sicrhau cadw talent ac yn denu personél.\nMae cyflog yn dibynnu ar allu\nBydd y gweithwyr yn mwynhau'r incwm sy'n cyfateb i'r gallu, yr ymdrech a'r cyfraniad.\nYn ogystal, bydd y gweithwyr yn mwynhau ein trefn bonws fel a ganlyn:\nBonws Blwyddyn Newydd Lunar yn dilyn y profiad a'r perfformiad.\n10% o'r cyflog ar wyliau cyhoeddus: Ebrill 30ain, Medi 2il, Ionawr 1af.\nCymhorthdalwch weithwyr o dan gyfraith llafur Fietnam (gŵyl y lleuad, priodas, diwrnod plant, mamolaeth, ...)\nMae taliadau bonws prosiect yn dibynnu ar sefyllfa fusnes a refeniw (os oes rhai).\nMae buddion lles bob amser yn canolbwyntio ar ddod ag amgylchedd gwaith cyfforddus a chadarn i'r staff.\nCael teithiau cwmni blynyddol i'r holl weithwyr. Nod y teithiau yw cymell staff ac ail-godi tâl am heriau newydd yn ogystal ag adeiladu tîm cadarn yn ein sefydliad.\nYn DSBC Financial Europe , bydd gan weithwyr hawl i yswiriant llawn yn unol â rheoliadau'r llywodraeth:\nCael cyfle da i ymuno â hyfforddiant proffesiynol yn ystod y cyfnod prawf.\nCyrsiau hyfforddi byr i helpu staff i ymgyfarwyddo â chyflymder amgylchedd sy'n symud yn gyflym.\nCymryd rhan mewn prosiectau e-fasnach mewn sawl maes gwahanol.\nYn cynnig cyfleoedd i ymgysylltu â'r seilwaith technoleg gwybodaeth newydd.\nCael ymweld â rhaglenni, cefnogi digwyddiadau gweithwyr fel priodas, beichiogrwydd, genedigaeth, salwch ...\nTrefnu partïon pen-blwydd y gweithiwr yn fisol.


Cyfradd cyfnewid Corwna Tsiec (CZK) I Latfieg lat (LVL) byw ar farchnad cyfnewid Forex\nCyfraddau cyfnewid FOREX updated: 10/04/2020 01:59\nCorwna Tsiec - Latfieg lat pris ar hyn o bryd ar y farchnad cyfnewid Forex yn 10 Ebrill 2020\n01:59:53 (Diweddariad cyfradd forex mewn 59 eiliad)\n1 CZK = 0.0000 LVL\n1 LVL = 0.0000 CZK\nForex - y brif farchnad gyfnewid. Yn y gyfnewidfa Forex ar gyfer 1 Corwna Tsiec mae angen i chi roi 0.0000 LVL. Corwna Tsiec cyfradd i Latfieg lat yn diweddaru bob 30 eiliad. Y gyfradd gyflymaf ar-lein Corwna Tsiec.\nSiart masnachu Forex Latfieg lat - Corwna Tsiec yn byw, 10 Ebrill 2020\nSiart masnachu Forex Corwna Tsiec I Latfieg lat yn byw, 10 Ebrill 2020\nY siart ar frig y dudalen yw rhyngwyneb gweledol y newidiadau yn y gyfradd gyfnewid. Mae newidiadau yn y gyfradd gyfnewid i'w gweld ar unwaith ar y siart. Defnyddiwch y llygoden i ddewis yr union amser ar y siart a darganfod cyfradd gyfnewid Corwna Tsiec yn Forex ar yr adeg hon. Mae'r graff cyfradd cyfnewid yn newid yn awtomatig bob 30 eiliad.\nTrosi Corwna Tsiec I Latfieg lat Corwna Tsiec I Latfieg lat Cyfradd cyfnewid Corwna Tsiec I Latfieg lat Hanes y gyfradd gyfnewid\nMasnachu ar-lein Corwna Tsiec (CZK) i Latfieg lat ar hyn o bryd\nCyfradd cyfnewid y funud ar ein gwefan. Dynameg y Corwna Tsiec (CZK) i Latfieg lat ar y funud hon yw - 0.0000 LVL. Mae'r tabl yn dangos y cyfraddau Corwna Tsiec i Latfieg lat bob munud. Mae'n gyfleus cymharu newidiadau yn y gyfradd gyfnewid bob munud.\nMasnachu ar-lein Corwna Tsiec (CZK) i Latfieg lat masnachu olaf awr\nBob awr rydym yn olrhain y gyfradd gyfnewid. Y cynnydd yn y gyfradd Corwna Tsiec (CZK) i Latfieg lat ar yr awr hon yw - 0.0000 LVL. Dangosir cyfraddau'r Corwna Tsiec i'r Latfieg lat bob awr yn y tabl ar y dudalen hon. Mae gennym dabl o werthoedd am y 10 awr ddiwethaf i'w gweld yn hawdd.\nMasnachu ar-lein Corwna Tsiec (CZK) i Latfieg lat tuedd heddiw 10 Ebrill 2020


Cyfradd cyfnewid Kuna Croateg (HRK) I Punt Libanus (LBP) byw ar farchnad cyfnewid Forex\nCyfraddau cyfnewid FOREX updated: 06/12/2019 12:14\nKuna Croateg - Punt Libanus pris ar hyn o bryd ar y farchnad cyfnewid Forex yn 06 Rhagfyr 2019\n12:14:05 (Diweddariad cyfradd forex mewn 59 eiliad)\n1 HRK = 224.67 LBP\n1 LBP = 0.0045 HRK\nForex - y brif farchnad gyfnewid. Unwaith bob 30 eiliad, mae cyfradd gyfnewid Kuna Croateg yn cael ei diweddaru. Y gyfradd gyfnewid ar-lein Kuna Croateg nawr o Forex. Newid cyfradd cyfnewid amser cyflym.\nSiart masnachu Forex Punt Libanus - Kuna Croateg yn byw, 06 Rhagfyr 2019\nSiart masnachu Forex Kuna Croateg I Punt Libanus yn byw, 06 Rhagfyr 2019\nMae'r siart uchod yn rhyngwyneb gweledol o Kuna Croateg i Punt Libanus. Mae'r graff yn dangos ar unwaith anwadalrwydd y Kuna Croateg i'r Punt Libanus. Gellir darganfod yr union gyfradd Kuna Croateg ar y siart os ydych chi'n hofran drosti. Mae graff y Kuna Croateg i'r Punt Libanus yn newid yn awtomatig bob 30 eiliad.\nTrosi Kuna Croateg I Punt Libanus Kuna Croateg I Punt Libanus Cyfradd cyfnewid Kuna Croateg I Punt Libanus Hanes y gyfradd gyfnewid\nMasnachu ar-lein Kuna Croateg (HRK) i Punt Libanus ar hyn o bryd\nHanes y Kuna Croateg i Punt Libanus bob munud. Y gostyngiad yn y gyfradd Kuna Croateg (HRK) i Punt Libanus ar y funud hon yw - -0.46 LBP. Hanes 10 munud o Kuna Croateg i Punt Libanus o Forex yn y tabl ar y dudalen. Mae'n gyfleus cymharu newidiadau yn y gyfradd gyfnewid bob munud.\n224.67 225.13 225.22 225.19 225.38 225.20 225.28 225.32 225.52 225.53\nMasnachu ar-lein Kuna Croateg (HRK) i Punt Libanus masnachu olaf awr\nGellir gwylio newidiadau yn y Kuna Croateg i'r Punt Libanus bob awr. Y newid yn y gyfradd Kuna Croateg (HRK) i Punt Libanus yr awr hon yw - -0.55 LBP. Mae'r tabl yn dangos y cyfraddau Kuna Croateg i Punt Libanus bob awr. Gweler data cyfradd cyfnewid am 10 awr yn y tabl ar y dudalen hon.\nMasnachu ar-lein Kuna Croateg (HRK) i Punt Libanus tuedd heddiw 06 Rhagfyr 2019


Canolbwyntiodd yr adroddiad Iechyd a Lles Cymunedau Byddar yng Nghymru: Cwmpasu ar gyfer Arolwg ledled Cymru) ar unigolion Byddar â'r “B” yn briflythyren. Mae'r rhain yn bobl sy'n fyddar yn ddiwylliannol, a gafodd eu geni'n fyddar fel rheol, ac sy'n defnyddio iaith arwyddion, fel Iaith Arwyddion Prydain (BSL), fel eu hiaith gyntaf neu eu dewis iaith. Mewn cyferbyniad, mae byddar (gyda “d” yn llythyren fach) yn cyfeirio at gyflwr awdiolegol byddardod.\nDywedodd cyd-awdur yr adroddiad, Dr Christopher Shank: “Hyd yma, prin fu'r data sy'n benodol i Gymru, gymaint, fel nad ydym hyd yn oed yn gwybod nifer yr oedolion Byddar mewn gwirionedd, sy'n ei gwneud hi'n anodd cyflwyno'r achos dros wella gwasanaethau. Bydd yr adroddiad hwn a'i ganfyddiadau yn darparu'r sylfaen wybodaeth i'r rhai sy'n gwneud penderfyniadau, fel y gall pob un ohonom symud tuag at Gymru iachach sy'n gydlynol ac yn fwy cyfartal, gan fynd i'r afael â dyheadau Deddf Lles Cenhedlaeth y Dyfodol."\nTystiolaeth yng Nghymru\nYchwanegodd Paul Redfern, Ysgrifennydd Cyffredinol Cymdeithas Iechyd Meddwl a Byddardod Prydain: “Roeddem yn falch iawn o weld yr adroddiad hwn gan mai dyma'r darn cyntaf o waith sy'n seiliedig ar dystiolaeth yng Nghymru sy'n dangos yr angen i ddatblygu systemau ar gyfer casglu data ac, yn ei dro, sicrhau bod gwasanaethau'n hygyrch i'r grŵp ieithyddol a diwylliannol hwn, nad oes ganddynt yr un mynediad at wasanaethau o gymharu â gweddill y boblogaeth. ”\nYchwanegodd Dr Christopher Shank: “Yn gyffredinol, mae canlyniadau’r adolygiad llenyddiaeth yn awgrymu bod gan bobl Fyddar ffyrdd o fyw tebyg i boblogaeth gyffredinol y Deyrnas Unedig, ond maent yn nodi eu bod yn llai iach. Mae’n debygol mai diffygion wrth wneud diagnosis a thrin a rheoli salwch sydd i gyfrif am iechyd gwaeth pobl Fyddar, yn hytrach na pheidio â dilyn ffordd iach o fyw. Un o'r rhesymau tebygol yw cyfathrebu gwael â'u darparwyr gofal iechyd. Er enghraifft, ddim yn cael digon o amser yn ystod apwyntiadau i'r meddygon egluro eu cyflwr, neu'r feddyginiaeth iddyn nhw.”\nMae'r adroddiad hwn wedi tynnu sylw at y ffaith bod angen cynnal astudiaethau manwl pellach i nodi'r hyn sy'n rhwystro ac yn galluogi'r gymuned Fyddar ledled Cymru.


Tudalen:Y bibl cyssegr-lan.djvu/38 - Wicidestun\nTudalen:Y bibl cyssegr-lan.djvu/38\nat Abimelech brenhin y Philistiaid i Gerar.\n2 A’r Arglwydd a ymddangosasai iddo ef, ac a ddywedasai, Na ddos i waered i’r Aipht: aros yn y wlad a ddywedwyf fi wrthyt.\n3 Ymdeithia yn y wlad hon, a mi a fyddaf gyd â thi, ac a’th fendithiaf; o herwydd i ti ac i’th had y rhoddaf yr holl wledydd hyn, a mi a gyflawnaf fy llw a dyngais wrth Abraham dy dad di.\n4 A mi a amlhâf dy had di fel sêr y nefoedd, a rhoddaf i’th had di yr holl wledydd hyn: a holl genhedlaethau y ddaear a fendithir yn dy had di:\n5 Am wrandaw o Abraham ar fy llais i, a chadw fy nghadwriaeth, fy ngorchymynion, fy neddfau, a’m cyfreithiau.\n6 ¶ Ac Isaac a drigodd yn Gerar.\n7 A gwŷr y lle hwnnw a ymofynasant am ei wraig ef. Ac efe a ddywedodd, Fy chwaer yw hi; canys ofnodd ddywedyd, Fy ngwraig yw; rhag (eb efe) i ddynion y lle hwnnw fy lladd i am Rebeccah: canys yr ydoedd hi yn dêg yr olwg.\n8 A bu, gwedi ei fod ef yno ddyddiau lawer, i Abimelech brenhin y Philistiaid edrych trwy y ffenestr, a chanfod; ac wele Isaac yn chwarae â Rebeccah ei wraig.\n9 Ac Abimelech a alwodd ar Isaac, ac a ddywedodd, Wele, yn ddïau dy wraig yw hi: a phaham y dywedaist, Fy chwaer yw hi? Yna y dywedodd Isaac wrtho, Am ddywedyd o honof, Rhag fy marw o’i phlegid hi.\n10 A dywedodd Abimelech, Paham y gwnaethost hyn â ni? hawdd y gallasai un o’r bobl orwedd gyd â’th wraig di; felly y dygasit arnom ni bechod.\n11 A gorchymynnodd Abimelech i’r holl bobl, gan ddywedyd, Yr hwn a gyffyrddo â’r gwr hwn, neu â’i wraig, a leddir yn farw.\n12 Ac Isaac a hauodd yn y tir hwnnw, ac a gafodd y flwyddyn honno y càn cymmaint. A’r Arglwydd a’i bendithiodd ef.\n13 A’r gwr a gynnyddodd, ac a aeth rhagddo, ac a dyfodd hyd onid aeth yn fawr iawn.\n14 Ac yr oedd ganddo ef gyfoeth o ddefaid, a chyfoeth o wartheg, a gweision lawer: a’r Philistiaid a genfigennasant wrtho ef.\n15 A’r holl bydewau y rhai a gloddiasai gweision ei dad ef, yn nyddiau Abraham ei dad ef, y Philistiaid a’u cauasant hwy, ac a’u llanwasant â phridd.\n16 Ac Abimelech a ddywedodd wrth Isaac, Dos oddi wrthym ni: canys ti a aethost yn gryfach o lawer na nyni.\n17 ¶ Ac Isaac a aeth oddi yno, ac a wersyllodd yn nyffryn Gerar, ac a breswyliodd yno.\n18 Ac Isaac eilwaith a gloddiodd y pydewau dwfr y rhai a gloddiasent yn nyddiau Abraham ei dad ef, ac a gauasai y Philistiaid wedi marw Abraham; ac a enwodd enwau arnynt, yn ol yr enwau a enwasai ei dad ef arnynt hwy.\n19 Gweision Isaac a gloddiasant hefyd yn y dyffryn, ac a gawsant yno ffynnon o ddwfr rhedegog.\n20 A bugeiliaid Gerar a ymrysonasant â bugeiliaid Isaac, gan ddywedyd, Y dwfr sydd eiddom ni. Yna efe a alwodd enw y ffynnon, Esec; o herwydd ymgynhennu o honynt âg ef.\n21 Cloddiasant hefyd bydew arall: ac ymrysonasant am hwnnw; ac efe a alwodd ei enw ef Sitnah.\n22 Ac efe a fudodd oddi yno, ac a gloddiodd bydew arall; ac nid ymrysonasant am hwnnw: ac efe a alwodd ei enw ef Rehoboth; ac a ddywedodd, Canys yn awr yr ehangodd yr Arglwydd arnom, a ni a ffrwythwn yn y tir.\n23 Ac efe a aeth i fynu oddi yno i Beer-seba.\n24 A’r Arglwydd a ymddangosodd iddo y noson honno, ac a ddywedodd, Myfi yw Duw Abraham dy dad ti: nac ofna; canys byddaf gyd â thi, ac a’th fendithiaf, ac a lïosogaf dy had er mwyn Abraham fy ngwas.\n25 Ac efe a adeiladodd yno allor, ac a alwodd ar enw yr Arglwydd; ac yno y gosododd efe ei babell: a gweision Isaac a gloddiasant yno bydew.\n26 ¶ Yna y daeth Abimelech atto ef o Gerar, ac Ahuzzath ei gyfaill, a Phichol tywysog ei lu.\n27 Ac Isaac a ddywedodd wrthynt, Paham y daethoch chwi attaf fi; gan i chwi fy nghasâu, a’m gyrru oddi wrthych?\n28 Yna y dywedasant, Gan weled ni a welsom fod yr Arglwydd gyd â thi: a dywedasom, Bydded yn awr\nWedi dod o "https://cy.wikisource.org/w/index.php?title=Tudalen:Y_bibl_cyssegr-lan.djvu/38&oldid=6138"\nNewidiwyd y dudalen hon ddiwethaf ar 10 Awst 2018, am 16:55.


Taiwan Doler newydd I Ewro Cyfradd cyfnewid\nTaiwan Doler newydd i Ewro gyfradd gyfnewid heddiw. Taiwan Doler newydd yn Ewro heddiw.\nTaiwan Doler newydd i Ewro gyfradd gyfnewid heddiw\n1 Taiwan Doler newydd (TWD) yn hafal i 0.028721 Ewro (EUR)\n1 Ewro (EUR) yn hafal i 34.82 Taiwan Doler newydd (TWD)\nCyfnewidiad Taiwan Doler newydd i Ewro ar y gyfradd gyfnewid go iawn ar gyfer heddiw yw 15 Awst 2020. Gwybodaeth o'r ffynhonnell. Mae cyfradd gyfnewid Taiwan Doler newydd i Ewro yn digwydd unwaith y dydd. Dim ond data swyddogol ar y gyfradd gyfnewid ar gyfer ein gwefan sy'n cael ei ddefnyddio. Y gyfradd cyfnewid arian cyfred heddiw yw'r sylfaen i fanciau bennu eu cyfradd gyfnewid. Dewiswch fanciau sydd â chyfradd gyfnewid ffafriol.\n1 Taiwan Doler newydd yn hafal i 0.028721 Ewro yn y banc Ewropeaidd heddiw. Mae 1 Taiwan Doler newydd wedi dod yn ddrytach gan 0.000173 Ewro heddiw ym Manc Ewrop. Heddiw, mae cyfradd gyfnewid Taiwan Doler newydd wedi codi yn erbyn Ewro yn Ewrop. Ar gyfer 1 Taiwan Doler newydd nawr mae angen i chi dalu 0.028721 Ewro ar gyfradd banc Ewropeaidd.\nTrosi Taiwan Doler newydd I Ewro Taiwan Doler newydd I Ewro byw ar farchnad cyfnewid Forex Taiwan Doler newydd I Ewro Hanes y gyfradd gyfnewid\nTaiwan Doler newydd I Ewro Cyfradd cyfnewid heddiw yn 15 Awst 2020\nMae'n fwyaf cyfleus cymharu Taiwan Doler newydd i Ewro cyfradd gyfnewid am yr ychydig ddyddiau diwethaf yn nhabl y cyfraddau cyfnewid diweddaraf ar y dudalen hon. I brynu arian cyfred yn broffidiol - cymharwch ddeinameg y gyfradd gyfnewid yn ystod y dyddiau diwethaf. Rhoddir hanes cyfradd gyfnewid Taiwan Doler newydd i Ewro am sawl diwrnod yma; hanes y gyfradd gyfnewid am fwy o amser y gallwch weld yn ein gwasanaethau hanes cyfradd gyfnewid Taiwan Doler newydd i Ewro er 1992. Bydd deall y ddeinameg yn rhoi cyfle i chi ddeall cyfradd gyfnewid Taiwan Doler newydd i Ewro ar gyfer yfory.\n15.08.2020 0.028673 0.000173 ↑\n14.08.2020 0.0285 -0.00063 ↓\n13.08.2020 0.02913 0.000141 ↑\n12.08.2020 0.028989 0.000221 ↑\n11.08.2020 0.028768 0.000017368762266452 ↑\nMae 100 Taiwan Doler newydd bellach yn werth 2.87 Ewro. I brynu 500 Taiwan Doler newydd fesul Ewro heddiw mae angen i chi dalu 14.36 EUR. Mae 1 000 Taiwan Doler newydd bellach yn werth 28.72 Ewro. Ar gyfer 2 500 Taiwan Doler newydd mae angen i chi dalu 71.80 Ewro. 1 Taiwan Doler newydd heddiw yw 0.028721 Ewro yn ôl cyfradd gyfnewid y banc cenedlaethol. Cododd 1 Taiwan Doler newydd gan 0.000173 Ewro heddiw yn ôl cyfradd gyfnewid prif fanc y wlad.\n2.87 EUR 14.36 EUR 28.72 EUR 71.80 EUR 143.60 EUR 287.21 EUR 718.02 EUR 1 436.03 EUR\nMae 1 Ewro bellach yn 34.82 Taiwan Doler newydd. 5 Ewro ar y gyfradd gyfnewid yw 174.09 Taiwan Doler newydd. 348.18 Taiwan Doler newydd, cost 10 Ewro ar y gyfradd gyfnewid ar gyfer heddiw. I brynu 25 Ewro ar gyfer Taiwan Doler newydd heddiw mae angen i chi dalu 870.45 TWD. Mae cyfradd gyfnewid Taiwan Doler newydd yn tyfu heddiw yn erbyn Ewro. Mae 1 Taiwan Doler newydd bellach yn costio 0.028721 Ewro - cyfradd gyfnewid y banc cenedlaethol.\n34.82 TWD 174.09 TWD 348.18 TWD 870.45 TWD 1 740.90 TWD 3 481.81 TWD 8 704.52 TWD 17 409.05 TWD


LLWYFAN RHWNG CLORIAU gan John Gower; atodiau theatr bARN cyfrol 422, Mawrth 1998\nLLWYFAN RHWNG CLORIAU\nStaging Wales; Welsh Theatre 1979 – 1997\nGol: Anna-Marie Taylor\nGwasg Prifysgol Cymru, £7.95\nMae llyfrau am y theatr yng Nghymru yn debyg i fysiau; gallwch ddisgwyl am un i ddod am hydoedd ac yna mi fydd dau yn troi lan yr un pryd. Yn dilyn Stage Welsh, llyfr tenau’r beirniaid theatr David Adams, dyma gyfrol swmpus, ddeallus, bryfoclyd, gydag agos at ugain o draethodau am y theatr yng Nghymru dros y deunaw mlynedd diwethaf. Dyma gyfnod rhwng dau refferendwm, pan oedd nifer o’r Cymry yn dal i wichian ar ^l y bleidlais ‘na’ ar Fawrth 1af, a chysgod y Ceidwadwyr dros y tir.\nMae cymaint wedi newid ers hynny, a’r llyfr hwn yn dystiolaeth o un newid mawr – y pontio rhwng dwy iaith o fewn un diwylliant. Yn hynny o beth mae Staging Wales yn parhau gyda gwaith da M. Wynn Thomas yn ei gyfrol Diffinio Dwy Lenyddiaeth.\nDa o beth, felly, yw gweld traethodau megis llith Simon Baker sy’n trafod gwaith dramatig Cymreig y chwedegau, gan ddramodwyr fel Gwyn Thomas, Dannie Abse ac Alun Richards - ac absenoldeb gweithiau’r rhain ar lwyfannau nawr - ochr yn ochr â thraethodau sy’n edrych ar y theatr Gymraeg.\nMae’r academydd Nic Ros yn taflu goleuni dros gyfnod a oedd wedi cynnig digon i sgwennwyr gwleidydd0l-sensitif gnoi cil arno; cyfnod hefyd pan welwyd twf yn nifer sioeau wedi eu sgrifennu ar y cyd, a’r rheiny’n llwyddo i ddenu cynulleidfaoedd da. Ond roedd ffactor arall yn nodweddiadol, sef prinder awduron cynhyrchiol, gyda dim mwy na llond llaw o ddramodwyr wedi ysgrifennu mwy nag un neu ddwy ddrama a dim ond tri sgwennwr wedi cynhyrchu tair neu fwy.\nGareth Miles yw’r pencampwr o’u plith, ac yntau wedi creu pentwr o waith yn yr amser rhwng ‘Na’ ac ‘Ie’, fel petai - dim llai na saith drama lawn a chwe addasiad. Cawn olwg gan Nic Ros ar y themâu sydd wedi denu sylw’r dramodydd deallus hwn yn ogystal â’r gwendidau ambell waith yn y ffordd y mae wedi eu mynegi. Ac mae campweithiau’r dyn, dramâu ysgytiol fel Hunllef yng Nghymru Fydd, yn haeddiannol hawlio’u lle ar y pedestal.\nTra bu Gareth Miles yn trafod gwleidyddiaeth mae Sion Eirian wedi bod yn sylwi ar amryfal haenau cymdeithas. Ef yn anad neb yw dramodydd Cymraeg yr isfyd, a’i gymeriadau yn aml yn rhai na fyddent yn t’wyllu drws capel na maes ‘Steddfod.\nMae asesiad Nic Ros o’r deunaw mlynedd yn nodi bod nifer o’r dramâu wedi’u hysgrifennu gan sgwenwyr o feysydd llenyddol eraill sydd wedi mentro troi eu llaw at waith i’r llwyfan. Rhestrir diffygion y rhain – tuedd i fod yn orierol ac, yn bwysicach efallai, diffyg gweledigaeth theatrig. Yn hynny o beth mae Nic Ros yn dweud cymaint o golled ydyw nad yw Ed Thomas, ‘bardd y llwyfan’, wedi ysgrifennu unrhyw beth yn Gymraeg ers Adar heb Adenydd.\nRoedd bardd llwyfan arall, y diweddar Gwenlyn Parry, wedi sgrifennu ei waith gorau erbyn y cyfnod dan sylw, tra oedd Meic Povey ar fin dechrau perthynas glos a chynhyrchiol gyda’r llwyfan.\nWrth edrych ymlaen i’r dyfodol mae mwy nag un o gyfranwyr Staging Wales yn codi’r hen fater bytholwyrdd hwnnw, theatr genedlaethol, neu’n nodi’r marc cwestiwn sy’n hongian fel rhaff grocbren uwchben Theatr-Mewn-Addysg. Cawn ysgrifau gan rai o feddylwyr craffaf byd y theatr, fel Paul Davies o gwmni Volcano yn Abertawe sy’n gofyn pam bod cymaint o’n theatr yn troi o gwmpas Caerdydd.\nUn cwmni, efallai, sydd wedi sefyll allan o safbwynt theatr radical, egniol a heriol yw Brith Gof, er nad ydynt wedi gallu denu cynulleidfaoedd mor fawr ac mor selog â, dyweder, Bara Caws. Yn Staging Wales cawn ddau bersbectif ar y cwmni arloesol hwn.\nMae Charmian Sevill yn bwrw golwg dros saithdeg o gynyrchiadau amrywiol gan Brith Gof ers sefydlu’r cwmni yn 1981. O’r gweithiau cynnar, a ddangosai ddylanwad theatr Noh o Siapan ar un o sefydlwyr B.G., Mike Pearson, mae Ms Savill yn dilyn hynt a helynt cwmni sydd wedi cenhadu ymhell ac wedi edrych yn ddwfn i mewn i’r seice Cymreig yr un pryd.\nBu Brith Gof â’u llygaid ar agor bob amser i weld y pictiwr mawr, yn barod i gynnig gweledigaeth ehangach, gyda dramâu a pherfformiadau’n mynd i’r afael â thestunau megis Patagonia neu holl hanes ‘Prydain’. Dyma gwmni gododd sgaffaldiau yn Neuadd Dewi Sant yn y brifddinas er mwyn i angylion ddisgyn i’n plith; cwmni, yn wir, sydd wedi profi bod modd troi unrhyw le, bron, yn theatr, boed yn hen ffatri neu’n bwll nofio. O dan ddylanwad y cyfarwyddwr Americanaidd Robert Wilson daeth y cyfarwyddwr artistig presennol, Clifford McLucas, i lunio gweithiau a oedd yn ‘elfennol’ yng ngwir ystyr y gair, gyda d_r a thân, daear ac awyr yn cael eu defnyddio i’w llawn botensial dramatig.\nO gofio’r cefndir yna, byddech yn disgwyl traethawd llawn sialens i’r ymennydd gan Mike Pearson o Brith Gof, a dyna a gewch. Ailbobiad sydd yma o anerchiad a roddodd ym Marcelona yn yr wythdegau pan ddisgrifiodd y theatr Gymreig fel un heb brin unrhyw berthynas â theatr Lloegr, fel theatr heb draddodiad mawr, heb theatr genedlaethol yn yr ystyr arferol o ddramâu chwaith.\nMae yma rhai ysgrifau sydd o ddiddordeb maer i Gymry Cymraeg – un gan Dafydd Arthur Jones, er enghraifft, yn cofnodi hanes a llwyddiant Theatr Fach Llangefni ac un arall gan y dramodydd o Ystradgynlais, Ewart Alexander, sy’n siarad o’i brofiad ac o’i galon am werth dramâu cymunedol. Mae Bob Roberts yn crisialu hanes Theatr Clwyd ac mae byd y ddawns yn cael sylw hefyd.\nDyma i chi lyfr a ddylai fod ar silff unrhyw un sydd â diddordeb mewn theatr, boed yn fynychwr neu’n berfformiwr. Mae ei dudalennau’n cynnig llwyfan da i’r atgofion, y dadleuon - a’r gobeithion. Ond ar ddiwedd y dydd y peth pwysicaf oll yn y theatr yng Nghymru yw’r gynulleidfa. Gadael y bocs a llenwi sedd yw’r nod.\ncyfrol:422, Mawrth 1998


Pleidlais o blaid Swyddog Materion Cymraeg llawn amser wedi ei hennill - Prifysgol Abertawe\nSwyddog i sicrhau llais cryfach o fewn yr Undeb i'r siaradwyr Cymraeg\nMae myfyrwyr Prifysgol Abertawe wedi pleidleisio o blaid newid rôl y Swyddog Materion Cymraeg yr Undeb o fod yn un rhan amser i fod yn un llawn amser.\nCynhaliwyd y refferendwm i benderfynu a ddylai Undeb Myfywyr Prifysgol Abertawe gyflogi Swyddog Materion Cymraeg llawn amser dros gyfnod o dridiau yr wythnos ddiwethaf, yn sgil pleidlais o blaid gwneud hynny yng Nghyfarfod Cyffredinol yr Undeb ddechrau Mai.\nO’r 681 o fyfyrwyr a bleidleisiodd, roedd 519 o blaid penodi Swyddog Materion Cymraeg llawn amser.\nMeddai Tomos Watson, Swyddog Materion Cymraeg rhan amser presennol yr Undeb:\n“Mae llwyddo i gael Swyddog Materion Cymraeg Llawn Amser yn Undeb Abertawe yn rhywbeth mae myfyrwyr Cymraeg wedi breuddwydio amdano ers blynyddoedd. Mae bod ar flaen y gad, ac yn rhan o'r ymgyrch wedi bod yn bleser ac mae'r canlyniad yn anhygoel.\nBydd Swyddog Llawn Amser yn sicrhau llais cryf i’r Gymraeg yn yr Undeb ac o fewn y sefydliad. Mae hyn yn sicrhau dyfodol a chyfleoedd inni Gymry ond mae hefyd yn rhoi cyfle inni ymfalchïo a rhannu'n diwylliant a'n hiaith efo'r boblogaeth myfyrwyr ehangach.\nGyda gwaith ehangach trwy’r adrannau academaidd yn cynnig cyfleoedd iaith Gymraeg i fyfyrwyr, a nawr effaith posib y rôl hon, mae'r dyfodol yn ddisglair i'r gymuned iaith Gymraeg yma yn Abertawe.”\nMeddai Dr Gwenno Ffrancon, Cyfarwyddwr Academi Hywel Teifi Prifysgol Abertawe :\n“Hoffai holl staff Academi Hywel Teifi, yn academyddion a gweinyddwyr ar draws Prifysgol Abertawe i gyd, longyfarch aelodau Undeb Myfyrwyr Abertawe ar ganlyniad y refferendwm hwn sydd wedi sicrhau bod llais cryfach o fewn yr Undeb gan y miloedd o siaradwyr Cymraeg sydd ymhlith myfyrwyr Prifysgol Abertawe.\nBydd y swyddog pan yn weithredol nid yn unig yn codi llais ar ran Cymry Cymraeg ond yn fodd o sicrhau bod gwell mynediad at a dealltwriaeth o’r iaith a’i diwylliant gan holl fyfyrwyr y sefydliad. Cydlynwyd ymgyrch arbennig yn ystod y refferendwm gan Tomos Watson, swyddog rhan-amser cyfredol yr Undeb ar ran y Gymraeg, ac mae diolch sylweddol iddo am ei arweiniad a’i ddyfalbarhad.\nEdrychwn ymlaen at gydweithio agos a gweithgar gyda’r Swyddog pan fydd ef neu hi wedi’i hethol a chynnydd wedyn ym mhroffil a llewyrch y Gymraeg o fewn yr Undeb a’r Brifysgol.”\nBydd canlyniad y refferendwm nawr yn cael ei wirio gan Fwrdd Ymddiriedolwyr Undeb y Myfyrwyr ac yn cael ei brosesu drwy ei bwyllgorau. Bydd etholiadau ar gyfer ethol y Swyddog Materion Cymraeg llawn amser cyntaf yn cael eu cynnal yng Ngwanwyn 2019.


Job Details - Gweithiwr Cymorth Gwasanaeth Dydd (Dros Dro)\n4 diwrnod ar ôl i ymgeisio\n(DOCX / 38kb)\nGweithiwr Cymorth Gwasanaeth Dydd (Dros Dro)\nCategori Swydd: Gofal Cymdeithasol-Oedolion\nGwasanaeth: Gwasanaethau Cymdeithasol\nMae Gwasanaeth Dydd Caerdydd eisiau recriwtio Gweithiwr Cymorth Gwasanaeth Dydd i ymuno â’n tîm sefydledig.\nByddwch yn cefnogi oedolion ag anabledd dysgu a gofynion cymorth cymhleth i gael gafael ar ystod eang o gyfleoedd dydd.\nYdych chi’n mwynhau bod yn actif?\nOes gennych chi amrywiaeth o ddiddordebau y gallech eu rhannu?\nYdych chi’n ymrwymedig i gynnig cymorth cadarnhaol yn seiliedig ar y person i unigolion sy’n defnyddio’r gwasanaeth hwn?\nYdych chi’n credu bod gan bobl ag anableddau dysgu hawl i gyflawni eu potensial llawn a’r hawl i ymgysylltu’n gadarnhaol yn eu cymuned?\nOs ydych, hoffem glywed gennych.\nI gael rhagor o wybodaeth neu sgwrs anffurfiol cysylltwch â Phil Goldman ar 02920 483030.


Hevrin Khalaf | Gronyn\nRoedd Hevrin Khalaf yn gwbl ddieithr i mi. Wyddwn i ddim amdani nes i mi glywed ei bod wedi ei lladd. Gwraig ifanc 35 mlwydd oed oedd y gwleidydd Cwrdaidd hon a lusgwyd o’i char a’i lladd yng ngogledd Syria gan luoedd a noddir yn ôl pob tebyg gan Lywodraeth Twrci. Fel gwleidydd, roedd Hevrin Khalaf yn frwd dros gymodi ac uno pobl o wahanol ddiwylliant a chrefydd a hil. Ond bellach, yn sgil penderfyniad yr Arlywydd Erdogan i wared â’r Cwrdiaid o Ogledd Syria, mae Hevrin Khalaf wedi marw. Nid hi yw’r unig un gan fod, yn ôl yr Arsyllfa Syriaidd dros Iawnderau Dynol (SOHR) ddydd Gwener diwethaf, o leiaf 86 o bobl wedi eu lladd yn Syria ers i Donald Trump agor y drws i Erdogan ymosod ar y Cwrdiaid trwy dynnu lluoedd yr Unol Daleithiau o’u gwaith o warchod y ffin rhwng Twrci a Syria.\nFel y dywedais yr wythnos ddiwethaf, y mae sefyllfa wleidyddol y Dwyrain Canol yn gymhleth iawn. Ond nid felly y gwêl Mr Trump bethau. Iddo ef, mae’r cyfan yn syml iawn ac yn ddim mwy na chwarae plant. Mae gwrando arno’n trafod y sefyllfa hon yn gwbl frawychus. ‘Weithiau,’ meddai, ‘rhaid i chi adael iddyn nhw gwffio am sbel. Ac wedyn mae pobl yn gweld pa mor arw ydi’r cwffio. Fel dau blentyn mewn parc, rhaid i chi adael iddyn nhw gwffio, ac yna eu tynnu nhw oddi wrth ei gilydd. Mi wnaethon nhw gwffio am rai dyddiau … Roedd yn gas, roedd yn galed. Ein ffrindiau ni ydi’r Cwrdiaid, a’n ffrindiau ni ydi Twrci … A mwyaf sydyn roedden nhw’n cwffio, a dydi hi ddim yn hwyl cael bwledi yn saethu ym mhob man. Ac mi aethon ni yno, a deud “Rydan ni isio egwyl; ac mae’r Cwrdiaid wedi bod yn ardderchog: maen nhw am gilio nôl ychydig bach…”.’\nMor eithriadol o drist oedd clywed yr Arlywydd yn trafod y cyfan fel gêm ac yn gwbl ddibris o’r bobl a laddwyd a’r bobl sy’n debygol o gael eu lladd a’r degau o filoedd y gorfodwyd iddynt ffoi i ddiogelwch. Ei ymffrost oedd bod hyn oll wedi digwydd ‘heb dywallt yr un dafn o waed Americanaidd’. Wrth gwrs bod angen iddo ymboeni am les dinasyddion a milwyr ei wlad ei hun. Ond y mae rhywbeth annynol ynglŷn â’r dihidrwydd llwyr o werth bywydau pobl eraill. Wrth i Trump gymharu’r ymladd â ffrwgwd rhwng dau blentyn bach, y mae ei ffrind Erdogan yn sôn am ‘fathru pennau’r Cwrdiaid os na fyddan nhw’n cilio o’r ardaloedd diogel dan sylw yn Syria’. Rhag bod unrhyw gamddeall, mathru ydi crush.\nGweddïwch dros y Cwrdiaid sydd dan fygythiad, a thros holl drigolion y rhan hon o Syria sydd dan ymosodiad, yn cynnwys Cwrdiaid a Christnogion ac Arabiaid. Gweddïwch y caiff hyd yn oed Erdogan a Trump ddoethineb a gras i wneud yr hyn sy’n gyfiawn ac yn gywir. A gweddïwch y bydd y Cristnogion yn yr Unol Daleithiau sydd mor bleidiol i Trump yn gweld o’r diwedd dyn mor beryglus ydyw.\nCliciwch yma www.gronyn.org/gronyn i fynd at rifyn diweddaraf Gronyn – Dydd Sul, 20 Hydref, 2019\nThis entry was posted on Dydd Sul, Hydref 20th, 2019 at 3:14 pm and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.\n« Medi Tach »


Blog Dogfael: Amgueddfa Genedlaethol y Glannau 2005-11-12\nAmgueddfa Genedlaethol y Glannau 2005-11-12\nDdydd Sadwrn diwethaf cefais y profiad amheuthun o ymweld ag Amgueddfa Genedlaethol y Glannau yn Abertawe. Nid yn aml y ceir y cyfle i fynd i sefydliad newydd fel hyn - mae amgueddfeydd, yn aml iawn, y hen fel eu harddangosion. Mae'r amgueddfa newydd mewn adeilad trawiadol ar y cei ger Marina Abertawe. Gorchuddiwyd muriau allanol yr adeilad mewn llechen ac mae'r lliwiau amrywiol yn tynnu'r sylw yn syth. Fe ddaethon ni i mewn o'r 'cefn' fel petai ac mae'n rhaid imi gyfaddef nad oedd yr arwyddion tywys yn rhyw gyfeillgar iawn. Ond ddod o hyd i'r ffordd i mewn roedd yr ymweliad yn un difyr iawn.\nDiwydiant a blaengaredd\nMae'r amgueddfa ar ddau lawr ac wedi'i rhannu yn bymtheg ardal neu oriel thematig yn adrodd 'stori blaengaredd a diwydiant Cymru nawr a dros y 300 mlynedd diwethaf'. Mae'r pum 'oriel 'ar y llawr gwaelod yn drawiadol iawn am eu bod yn gartref i beiriannau go iawn, gan gynnwys tryc glo enfawr o Abertawe, car cynnar, awyren gynnar, ac yn gopsi ar y cwbwl Sinclair C5 a oedd yn cael eu gwneud ym Merthyr Tudful. Dim ond un cof go iawn sy gen i o weld un o'r rhain ar y ffordd fawr. Roedd hynny union 20 mlynedd yn ôl yn Hwlffordd, Sir Benfro. Roeddwn i'n mynd i mewn i'r gwaith yn Llyfrgelloedd Dyfed pan o ganol y lorris fe ddaeth Sinclair C5 i'r golwg. Dwi'n deall yn iawn beth sy'n cael ei ddweud yn y disgrifiad yn yr Amgueddfa, 'Ni ddaeth y C5 yn boblogaidd am nad oedd gyrrwyr yn teimlo'n ddiogel mor isel i lawr gyda'r holl draffig o'u cwmpas'!\nMae'r amgueddfa yn llawn o'r dulliau diweddaraf o gyflwyno ac yn gwbl ddwyieithog. Rhaid imi gyfaddef taw un o'r arddangosion a ddysgodd fwyaf i mi oedd cyflwyniad ar sut roedd y gyfnewidfa lo yng Nghaerdydd yn gweithio a'r effaith yr oedd y trafod yn yn ei gael ar fywydau miloedd o bobol gyffredin yn y diwydiant. Yn yr oriel 'Diwrnod o waith' roedd y cyflwyniad ar sut mae bywyd gwaith menywod wedi newid ers y bedwaredd ganrif ar bymtheg. Yma roedd un peth yn drawiadol iawn, sef sŵn y peiriannau yn gwneud i'r adeilad grynu gan geisio rhoi 'profiad' o weithio mewn diwydiant trwm i ymwelwyr. Syniad da, ond roedd lefel uchel y sŵn yn ei gwneud hi'n anodd i glywed y cyflwyniadau llafar yn aml iawn.\nCinio mewn cantîn\nDefnyddir pob gimic posib i wneud yr ymweliad yn un cofiadwy. Felly roedd y caffi modern wedi'i wneud i ymddangos fel cantîn mewn ffatri gyda phawb yn eistedd ar feinciau. Roedd y bwyd yn iawn - cefais i gawl llysiau, rôl a menyn a photelaid o ddŵr pefriog am £5 ar ei ben. Pwy oedd yn cael cinio yr un pryd â ni, ond Eluned Morgan ASE. Yn ddiweddarach fe ddaeth ei phresenoldeb hi'n fwy arwyddocaol, ond ar y pryd doeddwn i ddim yn sylweddoli hynny. Wedyn fe ges i cwpanaid o goffi a chwci siocled. Roedd y cwci yn flasus, ond siomedig oedd y coffi. Ond mae'n dal i fod yn ddyddiau cynnar ac mae hynny'n siŵr o wella.\nRhagor o luniau o fwyty Amgueddfa Genedlaethol y Glannau.\nMae siopau mewn amgueddfeydd yn fy ffasineiddio. Roedd y siop yn yr Amgueddfa yn glasur o geisio 'gwerthu Cymru'. Mae'r lle yn cael ei lenwi yn bennaf ag anrhegion y gall y plant sy'n ymweld â'r amgueddfa eu prynu i fynd adre gyda nhw. Maen nhw hefyd yn ceisio dod o hyd i bethau sy'n nodweddu Cymru. Felly fe geir cerfluniau o ddreigiau wedi'u cerfio o genpyn o lo, baneri Cymru, bisgedi a siwtni a jam o Gymru, a phob math o ddanteithion eraill. Yr hyn a dynnodd fy sylw i oedd tomen o dedi bêrs gyda rycsachau glas ar eu cefnau yn hysbysebu yr Amgueddfa ac yn disgwyl cael eu prynu. Roedd 'na CDs yno, corau meibion yn bennaf, ac roedd y cyfan yn rhoi rhyw argraff arallfydol o Gymru fel gwlad lle'r oedd amser wedi aros yn llonydd tua chanol y 1950au.\nRhagor o luniau o'r siop yn yr Amgueddfa.\nAmgueddfa Genedlaethol 'New Labour'/'Welsh Labour'?\nOs yw hi'n bosib darllen y siop a gweld pa ddelwedd o Gymru mae honno yn ei chyfleu, yna mae'n bendant yn bosib darllen beth mae amgueddfa yn ceisio'i ddweud. Bydd pawb ddim yn gweld yr un pethau, bydd pawb ddim yn gweld yr un arwyddocad yn yr un pethau. Dwi'n dod at yr amgueddfa hon fel cenedlaetholwr gan wybod taw o'r diwydiannu y tarddodd y mudiad llafur a'r Blaid Lafur yng Ngymru. Doedd dim disgwyl i'r Amgueddfa beidio â chyfeirio at hynny, ond dwi'n teimlo braidd fod y cyfan yn pwyntio ar yr holl bethau da mae'r blaid honno wedi dod i Gymru. Yn oriel y Cyflawnwyr yn naturiol ddigon dethlir Aneurin Bevan, ond yno hefyd y ceir dathliad o Elizabeth Andrews trefnydd benwyaidd cyntaf y Blaid Lafur yng Nghymru. Wrth edrych yn oriel y sefydliadau ceir adran ar y mudiad pleidlais i ferched, ac fel esiampl o sut mae safle menwyod wedi newid ceir portread o Eluned Morgan ASE! Yn oriel y Cymunedau dro ar ôl tro fe ddaw agenda cynhwysiant cymdeithasol Llywodraeth y Cynulliad i'r amlwg. Nawr, dwi ddim yn dweud fod hyn yn beth drwg o'i hanfod, ond mae'n ddiddorol sylwi ar hyn. Gyda llaw os ddeallais i'r cyflwyniadau aml-gyfrwng uchel-dechnoleg yn iawn yna unig gyfraniad cenedlaetholdeb i fywyd Cymru oedd bod yn gyfrifol am losgi tai haf! (Dwi'n siŵr fy mod i wedi camddeall hyn ac felly dwi wedi ysgrifennu at yr amgueddfa i ofyn am gopi o'r sgript i wirio ydw i wedi cofio'n iawn yr hyn dwi'n credu imi ei weld ai peidio.)\nYn debyg i Lafur Newydd mae'r Amgueddfa hefyd wedi bod yn llwyddiannus wrth geisio denu nawdd oddi wrth y byd corfforaethol. Ceir rhestr hir o gwmnïau sy wedi cefnogi'r sefydliad. Mae enw'r cwmni dur Corus i'w weld yn amlwg o gwmpas yr adeilad. Ac yn adran 'Diwrnod o waith' caiff hysbyseb i Corus ei ddarlledu'n gyson wrth inni edrych ar fywyd yn ffatri Corus ym Mhort Talbot heddiw. Dim sôn am olwg feirniadol neu lled-gritigol. A yw'r nawdd corfforaethol wedi cael yr effaith ddisgwyliedig?\nPethau ar goll\nFel selot iaith mae'n rhaid imi gyfaddef imi gael fy siomi nad oedd unrhyw ymgais i esbonio perthynas y Gymraeg a'r Saesneg a diwydiannu yng Ngymru. Mae'n rhaid y bydd rhai o ymwelwyr â'r Amgueddfa wedi sylweddol fod diwydiannu wedi golygu Seisnigo mewn rhai ardaloedd tra bo ardaloedd eraill a welodd ddiwydiannu wedi cadw'r iaith Gymraeg. Pam hynny? A oedd y gweithwyr a'r rheolwyr a'r perchnogion yn rhannu'r un iaith? A oedd/yw diwylliant diwyddiannol Cymraeg yn wahanol i ddiwylliant diwydiannol Saesneg Cymru?\nHefyd fe bwysleisir yn aml y gwahaniaethau rhwng gwaith caled corfforol yr hen amser a'r gwaith cymharol 'hawdd' heddiw. Ond ni sylwais i ar unrhyw gyfeiriadau at ganolfannau galw a'u harferion digon amheus hwythau hyd yn oed heddiw. Ond rhaid imi gyfaddef na chefais gyfle i stico fy nhrwyn ym mhob twll a chornel ac mae'n bosib fy mod heb sylwi ar bopeth.\nDiffyg dealltwriaeth o anghydffurfiaeth?\nFe welais un peth chwithig iawn wrthj gwrdded o gwmpas yr amgueddfa. Yn oriel y Cyflawnwyr neilltuwyd cornel bach i Christmas Evans (1766-1838) a'r hanes amdano'n cael ei ofyn i adael eglwysi Ynys Môn er gwaethaf ei lwyddiant. Caiff y stori ei hadrodd fel hyn: 'Plwyfolion lleol yn disgwyddo pregethwr penigamp', neu yn Saesneg, 'Local parishes sack star preacher'. Dwi'n gweld yr ymgais i greu penawdau tabloid, ond eto i gyd mae'r syniad o gyfeirio at eglwysi cynulliedig y Bedyddwyr fel 'plwyfi' yn gwthio'r jôc i'r eitha. Mae'n ddigon i wneud ichi feddwl fod dealltwriaeth pobol o anghydffurfiaeth bron â diflannu'n llwyr.\nDwi'n gwybod fy mod yn swnio fel petawn yn cwyno am bopeth, ond fe wnes i fwynhau a dwi'n edrych ymlaen i'r cyfle nesaf i ymweld â'r Amgueddfa.\nRhagor o luniau o fy ymweliad ag Amgueddfa Genedlaethol y Glannau yn Abertawe.\nTagiau Technorati: Amgueddfa Genedlaethol y Glannau | Cymraeg | Gwleidyddiaeth.\nPostiwyd gan Dogfael am 22:47


1:1 Paul a Timotheus, gweision Crist Iesu, at yr holl saint yng Nghrist Iesu sydd yn Philipi, ynghyd â'r arolygwyr a'r diaconiaid.\n1:2 Gras a thangnefedd i chwi oddi wrth Dduw ein Tad a'r Arglwydd Iesu Grist.\n1:3 Byddaf yn diolch i'm Duw bob tro y byddaf yn cofio amdanoch,\n1:4 a phob amser ym mhob un o'm gweddïau dros bob un ohonoch, yr wyf yn gweddïo gyda llawenydd.\n1:5 Diolch y byddaf am eich partneriaeth yn yr Efengyl o'r dydd cyntaf hyd yn awr;\n1:6 ac yr wyf yn sicr o hyn, y bydd i'r hwn a ddechreuodd waith da ynoch ei gwblhau erbyn Dydd Crist Iesu.\n1:7 Felly y mae'n iawn imi deimlo hyn amdanoch i gyd, am fy mod mor hoff ohonoch, ac am eich bod i gyd yn cyfranogi o'r fraint sy'n dod i'm rhan, pan fyddaf yng ngharchar yn ogystal â phan fyddaf yn amddiffyn yr Efengyl neu yn ei chadarnhau.\n1:8 Oblegid y mae Duw'n dyst i mi, gymaint yr wyf yn hiraethu, â dyhead Crist Iesu ei hun, am bawb ohonoch.\n1:9 Dyma fy ngweddi, ar i'ch cariad gynyddu fwyfwy eto mewn gwybodaeth a phob dirnadaeth,\n1:10 er mwyn ichwi allu cymeradwyo'r hyn sy'n rhagori, a bod yn ddidwyll a didram-gwydd erbyn Dydd Crist,\n1:11 yn gyflawn o ffrwyth y cyfiawnder sy'n dod trwy Iesu Grist, er gogoniant a mawl i Dduw.\n1:12 Yr wyf am i chwi wybod, gyfeillion, fod y pethau a ddigwyddodd i mi wedi troi, yn hytrach, yn foddion i hyrwyddo'r Efengyl,\n1:13 yn gymaint â'i bod wedi dod yn hysbys, trwy'r holl Praetoriwm ac i bawb arall, mai er mwyn Crist yr wyf yng ngharchar,\n1:14 a bod y mwyafrif o'r cyd-gredinwyr, oherwydd i mi gael fy ngharcharu, wedi dod yn hyderus yn yr Arglwydd, ac yn fwy hy o lawer i lefaru'r gair yn ddi-ofn.\n1:15 Y mae'n wir fod rhai yn pregethu Crist o genfigen a chynnen, ac eraill o ewyllys da.\n1:16 O gariad y mae'r rhain yn cyhoeddi Crist, gan wybod mai i amddiffyn yr Efengyl y gosodwyd fi yma,\n1:17 ond y mae'r lleill yn gwneud hynny o gymhellion hunanol ac amhur, gan feddwl peri gofid imi yng ngharchar.\n1:18 Ond pa waeth? Y naill ffordd neu'r llall, prun ai mewn rhith ynteu mewn gwirionedd, y mae Crist yn cael ei gyhoeddi, ac yr wyf yn gorfoleddu yn hyn. Ie, a gorfoleddu a wnaf hefyd,\n1:19 oherwydd mi wn mai canlyniad hyn, ar bwys eich gweddi chwi a chymorth Ysbryd Iesu Grist, fydd fy ngwaredigaeth.\n1:20 Am hyn yr wyf yn disgwyl yn eiddgar, gan obeithio na chaf fy nghywilyddio mewn dim, ond y bydd Crist, yn awr fel erioed, trwy fy ngwroldeb i, yn cael ei fawrygu yn fy nghorff i, prun bynnag ai trwy fy mywyd ai trwy fy marwolaeth.\n1:21 Oherwydd, i mi, Crist yw byw, ac elw yw marw.\n1:22 Ond os wyf i barhau i fyw yn y cnawd, bydd hynny'n golygu y caf ffrwyth o'm llafur. Eto, ni wn beth i'w ddewis.\n1:23 Y mae'n gyfyng arnaf o'r ddeutu; y mae arnaf awydd ymadael a bod gyda Christ, gan fod hynny'n llawer iawn gwell;\n1:24 ond y mae aros yn fy nghnawd yn fwy angenrheidiol er eich mwyn chwi.\n1:25 Rwy'n gwybod hyn i sicrwydd: aros a wnaf, a phara i aros gyda chwi oll, i hyrwyddo eich cynnydd a'ch llawenydd yn y ffydd,\n1:26 er mwyn ichwi ymffrostio fwyfwy, yng Nghrist Iesu, o'm hachos i pan ddof yn ôl atoch.\n1:27 Yn anad dim, bydded eich buchedd yn deilwng o Efengyl Crist, er mwyn imi weld, os dof atoch, neu glywed amdanoch, os byddaf yn absennol, eich bod yn sefyll yn gadarn, yn un o ran ysbryd, gan gydymdrechu yn unfryd dros ffydd yr Efengyl,\n1:28 heb eich dychrynu mewn un dim gan y gwrthwynebwyr. Bydd hyn yn arwydd eglur i'r rheini o'u distryw hwy, ond o'ch iachawdwriaeth chwi, a hynny oddi wrth Dduw.\n1:29 Oherwydd rhoddwyd i chwi y fraint, nid yn unig o gredu yng Nghrist ond hefyd o ddioddef drosto,\n1:30 gan ymdaflu i'r frwydr honno y gwelsoch fi ynddi, ac yr ydych yn awr yn clywed fy mod ynddi o hyd.\n2:1 Felly, os oes gennych yng Nghrist unrhyw symbyliad, unrhyw apêl o du cariad, unrhyw gymdeithas trwy'r Ysbryd, os oes unrhyw gynhesrwydd a thosturi,\n2:2 cyflawnwch fy llawenydd trwy fod o'r un meddwl, a'r un cariad gennych at eich gilydd, yn unfryd ac yn unfarn.\n2:3 Peidiwch â gwneud dim o gymhellion hunanol nac o ymffrost gwag, ond mewn gostyngeiddrwydd bydded i bob un ohonoch gyfrif y llall yn deilyngach nag ef ei hun.\n2:4 Bydded gofal gan bob un ohonoch, nid am eich buddiannau eich hunain yn unig ond am fuddiannau pobl eraill hefyd.\n2:5 Amlygwch yn eich plith eich hunain yr agwedd meddwl honno sydd, yn wir, yn eiddo i chwi yng Nghrist Iesu.\n2:6 Er ei fod ef ar ffurf Duw, ni chyfrifodd fod cydraddoldeb â Duw yn beth i'w gipio,\n2:7 ond fe'i gwacaodd ei hun, gan gymryd ffurf caethwas a dyfod ar wedd ddynol.\n2:8 O'i gael ar ddull dyn, fe'i darostyngodd ei hun, gan fod yn ufudd hyd angau, ie, angau ar groes.\n2:9 Am hynny tra-dyrchafodd Duw ef, a rhoi iddo'r enw sydd goruwch pob enw,\n2:10 fel wrth enw Iesu y plygai pob glin yn y nef ac ar y ddaear a than y ddaear,\n2:12 Gan hynny, fy nghyfeillion annwyl, fel y buoch bob amser yn ufudd, felly yn awr, nid yn unig fel pe bawn yn bresennol, ond yn fwy o lawer gan fy mod yn absennol, gweithredwch, mewn ofn a dychryn, yr iachawdwriaeth sy'n eiddo ichwi;\n2:13 oblegid Duw yw'r un sydd yn gweithio ynoch i beri ichwi ewyllysio a gweithredu i'w amcanion daionus ef.\n2:14 Gwnewch bopeth heb rwgnach nac ymryson;\n2:15 byddwch yn ddi-fai a diddrwg, yn blant di-nam i Dduw yng nghanol cenhedlaeth wyrgam a gwrthnysig, yn disgleirio yn eu plith fel goleuadau yn y byd,\n2:16 yn cyflwyno gair y bywyd. Felly byddwch yn destun ymffrost i mi yn Nydd Crist, na fu imi redeg y ras yn ofer na llafurio yn ofer.\n2:17 Ond os tywelltir fy mywyd i yn ddiodoffrwm ac yn aberth er mwyn eich ffydd chwi, yr wyf yn llawen, ac yn cydlawenhau â chwi i gyd.\n2:18 Yn yr un modd byddwch chwithau'n llawen, a chydlawenhewch â mi.\n2:19 Ond yr wyf yn gobeithio yn yr Arglwydd Iesu anfon Timotheus atoch ar fyrder, er mwyn imi gael fy nghalonogi o wybod am eich amgylchiadau chwi.\n2:20 Oherwydd nid oes gennyf neb o gyffelyb ysbryd iddo ef, i gymryd gwir ofal am eich buddiannau chwi;\n2:21 y maent oll â'u bryd ar eu dibenion eu hunain, nid ar ddibenion Iesu Grist.\n2:22 Gwyddoch fel y profwyd ei werth ef, gan iddo wasanaethu gyda mi, fel mab gyda'i dad, o blaid yr Efengyl.\n2:23 Dyma'r gŵr, ynteu, yr wyf yn gobeithio'i anfon, cyn gynted byth ag y caf weld sut y bydd hi arnaf.\n2:24 Ac yr wyf yn sicr, yn yr Arglwydd, y byddaf fi fy hun hefyd yn dod yn fuan.\n2:25 Yr wyf yn credu hefyd y dylwn anfon Epaffroditus atoch, brawd a chydweithiwr a chydfilwr i mi, a'ch cennad chwi i weini ar fy anghenraid i.\n2:26 Oherwydd y mae ef wedi bod yn hiraethu amdanoch oll, ac yn poeni am i chwi glywed iddo fod yn glaf.\n2:27 Yn wir, fe fu'n wael, hyd at farw bron; ond fe dosturiodd Duw wrtho, ac nid wrtho ef yn unig ond wrthyf finnau hefyd, rhag imi gael gofid ar ben gofid.\n2:28 Yr wyf, felly, yn fwy eiddgar i'w anfon, er mwyn i chwi lawenhau eto o'i weld, ac i minnau fod yn llai fy ngofid.\n2:29 Derbyniwch ef felly yn yr Arglwydd gyda phob llawenydd; ac anrhydeddwch rai o'i fath ef,\n2:30 oherwydd bu yn ymyl marw er mwyn gwaith Crist pan fentrodd ei fywyd i gyflawni drosof y gwasanaeth na allech chwi mo'i gyflawni.\nY Gwir Gyfiawnder\n3:1 Bellach, gyfeillion, llawenhewch yn yr Arglwydd. Nid yw ysgrifennu'r un pethau atoch yn drafferth i mi, ac i chwi y mae'n ddiogelwch.\n3:2 Gwyliwch y cŵn, gwyliwch y drwgweithredwyr, gwyliwch y rhai nad ydynt ond yn gwaedu'r cnawd.\n3:3 Oherwydd ni yw'r rhai gwir enwaededig, ni sy'n addoli trwy Ysbryd Duw, ac yn ymfalchïo yng Nghrist Iesu heb ymddiried yn y cnawd —\n3:4 er bod gennyf, o'm rhan fy hun, le i ymddiried yn y cnawd hefyd. Os oes rhywun arall yn tybio fod ganddo le i ymddiried yn y cnawd, yr wyf fi'n fwy felly:\n3:5 wedi enwaedu arnaf yr wythfed dydd, o hil Israel, o lwyth Benjamin, yn Hebrëwr o dras Hebrewyr; yn ôl y Gyfraith, yn Pharisead;\n3:6 o ran sêl, yn erlid yr eglwys; yn ôl y cyfiawnder sy'n perthyn i'r Gyfraith, yn ddi-fai.\n3:7 Ond beth bynnag oedd yn ennill i mi, yr wyf yn awr yn ei ystyried yn golled oherwydd Crist.\n3:8 A mwy na hynny hyd yn oed, yr wyf yn dal i gyfrif pob peth yn golled, ar bwys rhagoriaeth y profiad o adnabod Crist Iesu fy Arglwydd, yr un y collais bob peth o'i herwydd. Yr wyf yn cyfrif y cwbl yn ysbwriel, er mwyn imi ennill Crist\n3:9 a'm cael ynddo ef, heb ddim cyfiawnder o'm heiddo fy hun sy'n tarddu o'r Gyfraith, ond hwnnw sydd trwy ffydd yng Nghrist, y cyfiawnder sydd o Dduw ar sail ffydd.\n3:10 Rwyf am ei adnabod ef, a grym ei atgyfodiad, a chymdeithas ei ddioddefiadau, wrth gael fy nghydffurfio â'i farwolaeth ef,\n3:11 fel y caf i rywfodd, gyrraedd yr atgyfodiad oddi wrth y meirw.\nCyflymu at y Nod\n3:12 Nid fy mod eisoes wedi cael hyn, neu fy mod eisoes yn berffaith, ond yr wyf yn prysuro ymlaen, er mwyn meddiannu'r peth hwnnw y cefais innau er ei fwyn fy meddiannu gan Grist Iesu.\n3:13 Gyfeillion, nid wyf yn ystyried fy mod wedi ei feddiannu; ond un peth, gan anghofio'r hyn sydd o'r tu cefn ac ymestyn yn daer at yr hyn sydd o'r tu blaen,\n3:14 yr wyf yn cyflymu at y nod, i ennill y wobr y mae Duw yn fy ngalw i fyny ati yng Nghrist Iesu.\n3:15 Pob un ohonom, felly, sydd ymhlith y rhai aeddfed, dyma sut y dylai feddwl. Ond os ydych o wahanol feddwl am rywbeth, fe ddatguddia Duw hyn hefyd ichwi.\n3:16 Ond gadewch inni ymddwyn yn unol â'r safon yr ydym wedi ei chyrraedd.\n3:17 Byddwch yn gydefelychwyr ohonof fi, gyfeillion, a daliwch sylw ar y rhai sy'n byw yn ôl yr esiampl sydd gennych ynom ni.\n3:18 Oherwydd y mae llawer, yr wyf yn fynych wedi sôn wrthych amdanynt, ac yr wyf yn sôn eto yn awr gan wylo, sydd o ran eu ffordd o fyw yn elynion croes Crist.\n3:19 Distryw yw eu diwedd, y bol yw eu duw, ac yn eu cywilydd y mae eu gogoniant; pobl â'u bryd ar bethau daearol ydynt.\n3:20 Oherwydd yn y nefoedd y mae ein dinasyddiaeth ni, ac oddi yno hefyd yr ydym yn disgwyl Gwaredwr, sef yr Arglwydd Iesu Grist.\n3:21 Bydd ef yn gweddnewid ein corff iselwael ni ac yn ei wneud yn unffurf â'i gorff gogoneddus ef, trwy'r nerth sydd yn ei alluogi i ddwyn pob peth dan ei awdurdod.\n4:1 Am hynny, fy nghyfeillion, anwyliaid yr wyf yn hiraethu amdanynt, fy llawenydd a'm coron, safwch yn gadarn fel hyn yn yr Arglwydd, fy nghyfeillion annwyl.\n4:2 Yr wyf yn annog Euodia, ac yn annog Syntyche, i fyw'n gytûn yn yr Arglwydd.\n4:3 Ac yn wir y mae gennyf gais i tithau, fy nghydymaith cywir dan yr iau: rho dy gymorth i'r gwragedd hyn a gydymdrechodd â mi o blaid yr Efengyl, ynghyd â Clement a'm cydweithwyr eraill, sydd â'u henwau yn llyfr y bywyd.\n4:4 Llawenhewch yn yr Arglwydd bob amser; fe'i dywedaf eto, llawenhewch.\n4:5 Bydded eich hynawsedd yn hysbys i bob dyn. Y mae'r Arglwydd yn agos.\n4:6 Peidiwch â phryderu am ddim, ond ym mhob peth gwneler eich deisyfiadau yn hysbys i Dduw trwy weddi ac ymbil, ynghyd â diolchgarwch.\n4:7 A bydd tangnefedd Duw, sydd goruwch pob deall, yn gwarchod dros eich calonnau a'ch meddyliau yng Nghrist Iesu.\n4:8 Bellach, gyfeillion, beth bynnag sydd yn wir, beth bynnag sydd yn anrhydeddus, beth bynnag sydd yn gyfiawn a phur, beth bynnag sydd yn hawddgar a chanmoladwy, pob rhinwedd a phopeth yn haeddu clod, myfyriwch ar y pethau hyn.\n4:9 Y pethau yr ydych wedi eu dysgu a'u derbyn, eu clywed a'u gweled, ynof fi, gwnewch y rhain; a bydd Duw'r tangnefedd gyda chwi.\n4:10 Y mae'n llawenydd mawr yn yr Arglwydd i mi, fod eich gofal amdanaf yn awr o'r diwedd wedi blaguro eto. O ran hynny, yr oedd y gofal gennych; yr amser cyfaddas oedd yn eisiau.\n4:11 Nid fy mod yn dweud hyn am fod arnaf angen, oherwydd yr wyf fi wedi dysgu bod yn fodlon, beth bynnag fy amgylchiadau.\n4:12 Gwn sut i gymryd fy narostwng, a gwn hefyd sut i fod uwchben fy nigon. Ym mhob rhyw amgylchiadau, yr wyf wedi dysgu'r gyfrinach sut i ddygymod, boed â llawnder neu newyn, â helaethrwydd neu brinder.\n4:13 Y mae gennyf gryfder at bob gofyn trwy yr hwn sydd yn fy nerthu i.\n4:14 Er hynny, da y gwnaethoch wrth rannu â mi fy ngorthrymder.\n4:15 Yr ydych chwithau, Philipiaid, yn gwybod, pan euthum allan o Facedonia ar gychwyn y genhadaeth, na fu gan yr un eglwys, ar wahân i chwi yn unig, ran gyda mi mewn rhoi a derbyn;\n4:16 oherwydd yn Thesalonica hyd yn oed anfonasoch unwaith, ac eilwaith, i gyfarfod â'm hangen.\n4:17 Nid ceisio'r rhodd yr wyf, ond ceisio'r elw sy'n cynyddu i'ch cyfrif chwi.\n4:18 Yr wyf fi wedi derbyn fy nhâl yn llawn, a mwy na hynny; y mae gennyf gyflawnder ar ôl derbyn trwy law Epaffroditus yr hyn a anfonasoch chwi; y mae hynny'n arogl pêr, yn aberth cymeradwy, wrth fodd Duw.\n4:19 A bydd fy Nuw i yn cyflawni eich holl angen chwi yn ôl cyfoeth ei ogoniant yng Nghrist Iesu.\n4:20 I'n Duw a'n Tad y byddo'r gogoniant byth bythoedd! Amen.\n4:21 Cyfarchwch bob sant yng Nghrist Iesu. Y mae'r cyfeillion sydd gyda mi yn eich cyfarch chwi.\n4:22 Y mae'r saint i gyd, ac yn arbennig y rhai sydd yng ngwasanaeth Cesar, yn eich cyfarch.\n4:23 Gras yr Arglwydd Iesu Grist fyddo gyda'ch ysbryd!


Canfuwyd olion deinosoriaid ym mhob rhan o'r byd. Darganfyddwyd sawl un yn ddiweddar yn Affrica, De a Gogledd America, Asia, Ewrop ac Awstralia. Ym Mhrydain, canfuwyd y rhan fwyaf o'r olion yn Dorset, Swydd Efrog, ar Ynys Wyth, ac yn ne Cymru. Yng nghreigiau Ffrainc y cafwyd yr olion hynaf y gwyddom amdanynt - rhai 225 miliwn o flynyddoedd oed o'r cyfnod Triasig canol. Camau tri bys yw'r rhain, tebyg i aderyn, a wnaed gan ddeinosor deudroed gweddol fychan. Darganfuwyd nifer o olion ymlusgiaid yn yr un man, gan ddangos mai ymlusgiaid a dra-arglwyddiaethai yng nghyfnod cynnar y deinosoriaid. Fodd bynnag, erbyn y cyfnod Jurasig cynnar, 190 miliwn o flynyddoedd yn ôl, y deinosoriaid oedd y prif anifeiliaid ar y tir, ac mewn llawer o fannau, olion deinosoriaid yn unig sydd i'w gweld. Un rheswm am eu llwyddiant yw'r ffaith i'w hystwythder a'u deallusrwydd esblygu. Roedd newidiadau yn strwythur cymalau'r glun, y penglin a'r ffêr yn eu galluogi i sefyll yn unionsyth yn hytrach nag ymledu fel yr ymlusgi


Blog Tim Peake gan Manon Higgins\nDysgwn fel teulu, tyfwn\nBBC Learner's Dictionary\nCyfeillion / PTA\nAmseroedd / Times\nBlog Bl 6\nBy ysgolyfenni, Feb 2 2018 02:27PM\nOeddech chi’n gwybod bod y tro cyntaf i Tim Peake ymweld a’r lleuad oedd a’r Rhagfyr yr 15ed 2015, yr oedran 43? Oeddech chi’n gwybod bod parhaeodd Tim a’r y lleuad am 185 dydd 22 awr a 11munud? Oeddech chi’n gwybod bod Tim Peake wedi ennill y wobr ‘International Space Station partnership’? Yn y blog yma byddai’n siarad am Tim Peake a’i yrfa.\nCafodd Tim Peake ei eni yn Chichester, West Sussex a’r y 7fed o Ebrill, 1972. Yn 1992, fe gweithiodd yn yr Army Air Corps. Yn 1994, fe ddaeth Tim yn peilot hofrennydd, ac yn hyfforddwr hofrennydd yn 1998. Enw llawn Tim ydy Timothy Nigel Peake. Gorffennodd gweithio yn yr Army Air Corps a’r ol 17 flwyddyn ac dros 3,000 awr yn hedfan yn 2009.\nYn ESA, fe curodd Tim dros 9,000 ymgeisydd am un o’r chwech le yn Rhaglen Hyfforddi Gofodwr. Roedd y process yn cynnwys arholiad ymarfer corf, a sawl cyfweliadau. Fe roedd angen i teulu Peake symyd i Cologne am y hyfforddi yn ESA. Fe ddaeth Peake yn y person Prydeinig gyntaf i hedfan mewn i’r gofod heb cyswllt preifat.\nFel rhan o’r hyfforddi, fe wnaeth Tim a phump gofodwr arall creu cenhadaeth rhyngwladol, i byw ac I archwilio systemau ogofau yn Sardinia. Fe wnaeth y cenhadaethhyn gadael i nhw gweithio a’r sut mae pobl yn ymateb byw yn y amodau eithafol. Roedd yr archwilio hyn wedihelpu nhw i weld sut bydd pobl yn ymdopi gyda’r lle cyfynedig yr ISS.\nFeb 2 2018 05:11PM by Kershonna making\nRwyt to wedi rhoi llawer o ffeithiau ac Mae na llun DDA.\nEfallai galla ti gwella wneud Graff bar neu rhywbeth.


Llyfrgell Owen Phrasebank - chwifio\nChamberlain yn dychwelyd ac yn chwifio darn o bapurgan gyhoeddi 'Peace in our time'. Yn Nhachwedd cynhaliwyd 'kristalnacht', pan ymosodwyd ar Iddewon ym mhob rhan o'r Almaen.\nMae'n ddrwg gennyf orfod eich codi o'r gwely, meddai'r Arolygydd yn swta, ond mae gennyf warant i chwilio'r tŷ yma,' a chan chwifio'r papur yn ei law camodd dros y trothwy.\nSyllodd y ffrindiau ar y chwilen yn chwifio'i theimlyddion yn gyffrous a'u gwylio'n troi'n goch gan ddicter!\nHwyrach na fyddai'r baneri'n dal i chwifio oni bai am y teyrngarwch personol i Fidel.\nYn drydydd roedd o'n chwifio un o'i 'sanau uwch ei ben gyda'i law chwith.\n"Dy nain," meddai ei thad, gan ddal i chwifio'i hosan fel coblyn.\nGolygfa fythgofiadwy gyda'r baneri yn chwifio yn nwylo'r plant bach.\nEr bod yr harbwr yn llawn o longau masnach yn chwifio baneri morthwyl-a-chryman yr Undeb Sofietaidd, roedd America yn gwahardd unrhyw fasnach rhyngddi a Chuba, ac roedd yna brinder pob math o bethau.\nMae 'na un yn arbennig yn mynnu cael fy sylw i; yn canu'i gorn a chwifio'i freichiau fel octopys yn arwain côr cymysg.\n'Dad, Dad,' galwodd Mali a chwifio'i dyrnau yn yr awyr.\nGan weiddi a chwifio'i freichiau, ymbiliodd dros y miloedd o Kurdiaid a fyddai'n marw oni châi'r lluniau eu dangos yn y Gorllewin.\nRoedd edrych ar yr hen flag yn chwifio yn rhubanau yn y gwynt o flaen y fyddin - edrych yn wynebau melynion llosgedig y bechgyn, druain!\nTua chanol nos, a'r gelyn yn cysgu'n drwm yn y dyffryn isod, rhoes Gideon arwydd a thorrodd pob gŵr ei biser a dechrau chwifio'r ffagl dân a bloeddio pob un ei utgorn nes i'r dyffryn grynu.\nOfn sy' arna'i y bydd hi'n treio croesi'r ffordd yn rhywle." "Dydi hi ddim ffit," meddai Dad, gan ddal i chwifio'r hosan nes roedd pawb o'u cwmpas yn edrych yn rhyfedd arno.\nAc, fel petai i brofi ei phwynt, dyma hi'n chwifio'i breichiau.\nAc o ddec ein ty yn Nyffryn Comox, mi fydd y Ddraig Goch yn chwifio'n urddasol yn y gwynt.\nYn y fath sefyllfa roedd Joni a Sandra fel dau o bethau gwirion, yn neidio ac yn prancio, yn chwifio'u breichiau ac yn gwneud ystumiau o bob math.\nRoedd y cwbwl ar dâp - y dagrau, y gweiddi, menyw'n llewygu dan y gwres a'r emosiwn, wynebau oer a gynnau cadarn y milwyr Israelaidd, a baner y wladwriaeth Iddewig yn chwifio'n herfeiddiol ar dir y daeth yn amlwg imi nad oes ganddynt y bwriad lleia' o'i ddychwelyd i'w wir drigolion.\nY funud y gwelodd Idris, dyma'r cawr ar ei draed, yn rhuo fel tarw, yn chwifio'r ordd uwch ei ben, a'i lygaid yn melltennu.\nGwnaed brecwast yng nghefn y tŷ lle roedd tân dan do ond ymhen ychydig funudau roedd helynt mawr y cogydd yn chwifio ei ddwylo ac yn dweud mai canibaliaid oedd yn byw yn Buganda a'r llall yn gweiddi nerth ei lais ar y cogydd mai ef a thylwyth y Jaluo yn Kenya oedd y canibaliaid.\n"Chai si chwon gehrwp ener" - gan chwifio ei bolyn sgio at ben bryn bach nepell i ffwrdd.\nCrafangodd am ei lyfryn oedd ar agor a'i ddalennau'n chwifio'n y gwynt lathen neu ddwy oddi wrtho ar ganol y ffordd ond roedd Nel yno o'i flaen i'w gicio dan olwynion lori a'i sbydodd yn dipiau.\nClywn ei sŵn yn stwyrian ac yn murmur draw yno, a chyn bo hir dyma fo'n ymddangos o'i guddfan dan groesi'r llawr llydan ar ryw hanner dawns, ond wrth chwifio'i freichiau llithrodd y stethosgop o'i ddwylo dan sglefrio ar bolish y linolewm fel sarff rwberog.\nFel tae o 'rioed wedi sefyll ar lwyfan !" Fel'na bydd hi pan fyddwch chi am iddyn nhw fod ar eu gora, cysurais hi, gan wenu, "Mae'r actorion diarth na'n 'u gwneud nhw 'n nerfus." Gwelwn Enoc yn symud yn ôl a blaen wrth waelod y llwyfan, yn chwifio'i freichiau.\nYna, sylweddolodd fod un o'r bobl oedd arni wrthi'n chwifio'i freichiau'n wyllt, i dynnu'u sylw nhw.\nMae yma guro drymiau a chwifio baneri, a phlant a phensiynwyr am y gorau'n gwenu ar y camera.\nAc oedd, roedd yna ambell i Ddraig Goch yn chwifio wrth inni gerdded i'n lle i aros am y dyfarniad.\nFe'i cyfarchodd wedyn trwy chwifio'i rwyd fân uwch ei ben.\n"Os na fydd gwahaniaeth gennych chi," meddai Huw, "mi drof yn f'ôl ar f'union wedi'ch rhoi chi ar y cei rhag ofn i'r nos fy nal." "Popeth yn iawn, Huw, mi fyddwn yn iawn ond cael ein traed ar yr ynys, a diolch i chi eto." "Os daw'ch Mam unrhyw bryd, fe ŵyr ble i gael gafael arna i, ac fe ddôf â hi draw ar unwaith." Diolch eto, a chwifio llaw ar Huw.\nRoedd Y Ddraig Goch i'w gweld yn chwifio ochor yn ochor â baner America y tu allan i'r gwesty cyn y briodas a hynny i gynrychioli gwledydd genedigol y ddau.\ngorymdeithio ar y strydoedd, baneri coch yn chwifio a Leon Trotsky yn annog pobl i fod yn barod am chwyldro.\nErs dyddia' mi dwi wedi bod yn edrych ymlaen at gael bod yn rhydd oddi wrth Lisi a Defi John, ond pan oeddan ni'n cychwyn, a finna'n chwifio fy llaw ar Mama a nhwtha yn sefyll yn y giât, O!\nAr fore heulog braf codwyd baner y Ddraig Goch y tu allan i'r senedd-dy yn dilyn caniatad gan Lefarydd y senedd, y Gwir Anrhydeddus Jonathan Hunt, i'r faner chwifio yno gydol y diwrnod.\n'I fyny fan acw,' atebodd Carol, gan chwifio llaw ddiofal i gyfeiriad yr awyr.


Citizens Advice - Sut mae system post y Deyrnas Unedig yn gweithio?\nHafan CymruDefnyddwyrPostUsing the postal systemHow does the UK postal system work?Sut mae system post y Deyrnas Unedig yn gweithio?\nPost Using the postal system How does the UK postal system work? Sut mae system post y Deyrnas Unedig yn gweithio?\nEsbonio'r gwasanaeth post cyffredinolGweithredwyr gwasanaethau post eraill a chludwyrRôl swyddfa'r post\nCwyno am eich gweithredwr gwasanaethau postGwybodaeth bellach ynghylch defnyddio'r gwasanaeth Postal Redress Service\nSut mae system post y Deyrnas Unedig yn gweithio?\nMae pawb, bron, yn defnyddio gwasanaethau post. Er bod technoleg wedi cynhyrchu ffyrdd eraill o gyfathrebu, er enghraifft dros y ffôn, trwy ffacs ac e-bost, mae llawer o bobl yn dal i ddibynnu ar bost.Mae'r dudalen hon yn esbonio pwy sy'n gyfrifol am wasanaeth post y Deyrnas Unedig. Mae hefyd yn amlinellu'ch hawliau pan fyddwch chi'n defnyddio gwasanaethau post yn y Deyrnas Unedig. Pwy sy'n darparu gwasanaethau post?\nYr enw ar gwmnïau sy'n derbyn llythyron neu becynnau, yn eu casglu, eu sortio a'u dosbarthu yw gweithredwyr gwasanaethau post. Yr enw ar y gwasanaethau y maen nhw’n eu darparu yw gwasanaethau post.\nY Post Brenhinol yw'r gweithredwr mwyaf ar gyfer gwasanaethau post. Mae ei rwydwaith yn dosbarthu post i bob cyfeiriad preswyl a busnes yn y Deyrnas Unedig, bron. Y Post Brenhinol hefyd yw'r darparwr gwasanaethau cyffredinol. Mae hyn yn golygu, yn gyfreithiol, ei fod yn gorfod dosbarthu i bob cyfeiriad yn y Deyrnas Unedig am bris penodol, fforddiadwy a hynny chwe niwrnod yr wythnos.\nNid Y Post Brenhinol yw'r unig weithredwr gwasanaethau post yn y Deyrnas Unedig. Mae gweithredwyr gwasanaethau post eraill, fel arfer cwmnïau preifat, yn medru cystadlu gyda'r Post Brenhinol. Maen nhw'n medru gwneud hyn trwy gynnig gwasanaethau 'pen i ben' ar gyfer casglu post a'i ddosbarthu, neu trwy gael mynediad at rwydwaith y Post Brenhinol ar gyfer rhai rhannau o'r broses ddosbarthu. Er enghraifft, efallai y bydd gweithredwr yn casglu post ac yn ei sortio, ond yna'n defnyddio rhwydwaith y Post Brenhinol er mwyn i'r Post Brenhinol ddosbarthu'n derfynol. Rhaid i unrhyw weithredwr sydd am wneud hyn drafod y defnydd o'r gwasanaeth yn unigol gyda'r Post Brenhinol.\nGwybodaeth bellach am y gwasanaeth post cyffredinol\nGwybodaeth bellach ar weithredwyr gwasanaethau post sydd ddim yn rhai'r Post Brenhinol a sut y gallai'ch hawliau gyda'r cwmnïau hyn fod yn wahanol\nPwy sy'n rheoleiddio gwasanaethau post?\nCaiff gweithredwyr post eu rheoleiddio gan Ofcom. Mae gan Ofcom bwerau i ymchwilio, gweithredu a rhoi dirwyon ariannol i weithredwyr post sy'n torri ei amodau. Beth yw'ch hawliau gyda'r gwasanaeth post?\nPan fyddwch chi'n postio llythyr gyda'r Post Brenhinol, efallai na fydd gennych yr hawliau arferol fel defnyddiwr dan gyfraith contractau. Mae hyn am fod y Post Brenhinol yn cael creu cynlluniau yn lle'r angen iddo gael contractau unigol gyda phob un sy'n prynu ei nwyddau a'i wasanaethau. Mae'r cynlluniau hyn yn gosod yr amodau er mwyn i'r Post Brenhinol dderbyn post, a'i ddosbarthu, a phryd mae modd ei ddal yn atebol am bost a ddifrodwyd, a gollwyd neu a ohiriwyd.\nDyma'r pedwar cynllun:\nCynllun post y Deyrnas Unedig (llythyron a pharseli a bostiwyd yn y Deyrnas Unedig i'w dosbarthu yn y Deyrnas Unedig)\nllythyron a pharseli wedi'u ffrancio\nWeithiau, gelwir y rhain yn becynnau post.\nOs ydych yn anfon post tu allan i'r gwasanaethau uchod neu'n defnyddio gweithredwr gwasanaethau post arall, fe fydd hawliau cyffredinol gennych fel defnyddiwr dan gyfraith contractau.\nDarganfyddwch beth yw'r ffordd orau o sicrhau bod eich post yn cyrraedd yn ddiogel gyda gair o gyngor ar anfon post\n·Ein gwasanaethau ar www.royalmail.com\n·Gwybodaeth bellach am dargedau a safonau perfformiad y Post Brenhinol ar www.royalmailgroup.com\n·Mae adrannau 83 i 88 Deddf Gwasanaethau Post 2000 yn trafod troseddau yn ymwneud â phost ar www.legislation.gov.uk